PARTEA OFICIALĂ 


Având în vedere că, din 17 iunie 2020, o serie de limităriși interdicții care privesc viața 
cetăţenilor încetează, în consultare cu autorităţile de stat competente, Patriarhia Română transmite 
următoarele îndrumări către unităţile de cult ale Bisericii Ortodoxe Române din ţară, privind participarea 
credincioşilor la sfintele slujbe în interiorul şi în exteriorul lăcaşurilor de cult: 


|. Accesul credincioşilor în lăcașurile de cult 

1. Sfânta Liturghie şi celelalte slujbe liturgice din timpul săptămânii, din duminici şi sărbători, se 
săvârşesc în interiorul bisericii, accesul realizându-se în așa fel încât între credincioși să fie o distanţă de 
2 m în orice direcţie (4 mp pentru fiecare credincios). Dacă numărul credincioşilor este mai mare decât 
spaţiul interior disponibil, ceilalţi credincioşi vor asculta slujba stând în exteriorul bisericii, slujba fiind 
transmisă la difuzoare sau clericii vor săvârşi slujba în aer liber (în curtea bisericii). 

2. Pentru credincioşii care urmăresc slujba în exteriorul bisericii, distanţa între ei va fi de 1,5 m în orice 
direcție. 

3. În interiorul bisericii, folosirea măştilor de protecţie este obligatorie pentru toţi participanţii la 
slujbe, cu excepția slujitorilor bisericeşti care rostesc rugăciuni, predică sau cântă la strană. 

4. Lăcașurile de cult vor fi deschise zilnic credincioșilor pe întreaga perioadă a săptămânii, astfel încât 
preoţii slujitori să poată răspunde tuturor solicitărilor credincioşilor privind Spovedania, Împărtășania 
individuală și citirea unor rugăciuni pentru diferite trebuinţe. Astfel, se va evita aglomeraţia credincioşilor 
la slujbele de sâmbătă şi duminică. 

5. Persoanele care au acces în biserică, pentru rugăciune individuală şi Spovedanie, în afara 
perioadelor în care se desfășoară slujbe în biserică, vor respecta distanţa de 2 m, așteptând pe un singur 
rând. Distanţa de 2 m între două persoane urmează a fi respectată de la intrarea în biserică până la 
părăsirea ei. 

6. Persoanele având COVID - 19, persoanele care prezintă simptome de infecţie, persoanele aflate în 
carantină, precum şi persoanele care au avut contact cu o persoană infectată nu pot intra în biserică şi 
nici nu pot participa la vreo slujbă, acestea fiind rugate stăruitor să rămână acasă, pentru a nu răspândi 
boala. Însă, pot urmări slujbele acasă prin intermediul televiziunii sau internetului (online). Spovedirea şi 
Împărtăşirea acestor persoane se va face la domiciliu sau la spital, cu respectarea tuturor reglementărilor 
sanitare aplicabile. 

7. De asemenea, nu se permite accesul în lăcașul de cult persoanelor care prezintă simptome de 
infecție respiratorie (tuse, strănut, rinoree). 

8. Ordinea, disciplina, igiena și respectarea acestor măsuri vor fi asigurate prin angajaţi sau voluntari 
desemnați ai bisericii respective. 

9. Spovedania credincioşilor și citirea unor rugăciuni pentru aceştia în biserică se vor programa din 
timp, spre a evita aglomerările de persoane. Atât preotul duhovnic, cât și credinciosul care se spovedește 
vor utiliza mască de protecţie și vor menţine distanţa fizică sanitară de 2 m. Se recomandă, date fiind 
dimensiunile reduse ale majorităţii bisericilor și caracterul secret al Spovedaniei, ca în biserică să rămână 
doar preotul și penitentul. 

10. Credincioşii ortodocși români care nu pot participa fizic la slujbele Bisericii pot urmări Sfânta 
Liturghie şi celelalte slujbe liturgice oficiate în Catedrala Patriarhală la posturile TRINITAS TV şi Radio 
TRINITAS ale Patriarhiei Române sau prin posturile care preiau transmisia. 


II. Folosirea spaţiului liturgic 

11. La intrarea şi ieşirea din biserică să nu fie necesară atingerea/prinderea uşii cu mâna. Acolo 
unde este posibil, uşa de intrare trebuie să fie diferită de cea de ieșire, pentru a se evita intersectarea 
credincioșilor. 

12. La intervale de patru ore, potrivit dispoziţiilor autorităților, lăcașul de cult urmează a fi bine aerisit. 

13. La intrarea în biserică, vor fi amplasate soluţii de dezinfectare, iar fiecare credincios care intră în 
biserică îşi va dezinfecta mâinile. 

14.Până la normalizarea situaţiei, nu se vor organiza agape în biserică sau în spaţiile anexe ale acesteia. 

15. La pangarul bisericii va sta o singură persoană care va purta mască de protecţie şi mănuşi. Se 
va evita contactul direct al acestei persoane cu credincioşii din biserică. Ca măsură de siguranţă (acolo 
unde locul destinat pangarului nu este un spaţiu închis), se recomandă montarea unui panou protector 
din plexiglas cu o deschizătură la partea inferioară. 

16. Pentru accesul la lumânărar, se va evita aglomerarea de persoane, prin păstrarea distanţei fizice 
de 2 m. 


III. Desfăşurarea slujbelor, reguli pentru săvârşirea Sfintei Liturghii 
17. Obiectele liturgice folosite la slujbe se vor curăţi înainte și după terminarea slujbelor, iar stranele și 
pardoseala vor fi, de asemenea, curățate. 


Activitatea social-filantropică sau caritabilă a parohiilor şi mănăstirilor se va adapta la noile nevoi 
sociale şi medicale, respectiv sprijinirea persoanelor care nu se pot deplasa în vederea aprovizionării 
cu alimente sau medicamente, dar cu respectarea tuturor măsurilor de igienă şi protecţie stabilite de 
autorităţi. 

Măsurile prezente au ca scop să protejeze propria noastră sănătate şi sănătatea celor din jurul 
nostru. Viaţa şi sănătatea sunt daruri de la Dumnezeu, dar noi avem datoria de a le apăra și cultiva cu 
responsabilitate permanentă. 


Cancelaria Sfântului Sinod 

ÎNDEMN LA RUGĂCIUNE ÎN A DOUA ZI DE RUSALII 


+ IOAN 
Arhiepiscop și Mitropolit 


Pe lângă Sfintele 
Taine, în cultul sfintei 
noastre Biserici se 
regăsesc și ierurgiile, 
adică acele slujbe 
şi rugăciuni pentru 
binecuvântarea şi 
sfinţirea omului și a 
diferitelor momente 
şi împrejurări din * 
viaţa sa, cât şi 
pentru luminarea 

Din rândul acestor rânduieli fac parte și rugăciunile pentru binecuvântarea ogoarelor la începutul 


semănatului și cele de binecuvântare a ţarinilor și a roadelor pământului, așa cum se obișnuiește, în 
parohii, a doua zi după Rusalii, de praznicul Preasfintei Treimi. 


Aşadar, potrivit rânduielilor liturgice, în ziua a doua a Rusaliilor, închinată cinstirii Preasfintei şi de 
viață făcătoarei Treimi, îndemnăm preoţii și ieromonahii eparhiei noastre să oficieze, după Sfânta 
Liturghie, la troiţele ridicate în hotarele satelor sau la capătul holdelor, slujba de sfințire a apei și să 
binecuvânteze ţarinile, viile, grădinile, livezile, rostindu-se rugăciunile speciale din Molitfelnic, pentru ca 
bunul Dumnezeu să ocrotească toate culturile și roadele de grindină, dăunători, inundaţii și vijelii. 


De asemenea, vor fi citite și rugăciunile rânduite de Biserică pentru vreme de secetă sau neplouare, 
cerând lui Dumnezeu să reverse ploi liniştite și aducătoare de roadă peste pământul lovit de seceta 
din acest an. Prin aceasta noi arătăm că recunoaștem în mod direct că toate darurile care întreţin viaţa 
omului pe pământ sunt de la Dumnezeu. Seceta aceasta trebuie să fie înţeleasă ca un îndemn la mai 
multă credinţă, la mai multă rugăciune și la mai multă milostivire faţă de cei săraci, de cei singuri, de 
cei neajutorați și, astfel făcând, noi devenim mâinile iubirii milostive ale lui Mântuitorului nostru lisus 
Hristos pentru semenii noștri. 

MĂRTURISIRE LA CUMPĂNĂ 
DE TRIOD ȘI PENTICOSTAR 


T DANIIL Arhiereul 


Îmbrăcaţi în sacul pocăinţei şi în cenuşa smereniei regelui, psalmistului şi proorocului David şi 
ale necunoscutului împărat al Ninivei, de pe vremea propovăduirii Sfântului prooroc lona, cădem în 
genunchi sub dumnezeiescul Omofor al Arhiereului Hristos, Mântuitorul nostru, mărturisindu-ne cu 
umilinţă, la sfârşit de Triod şi început de Penticostar, în Sfânta Noapte de Înviere, cerând iertare, îndurare 
şi dezlegare, de toate şi pentru toate. 

Ne mărturisim, pentru că în Duminica vameșului și a fariseului, n-am avut smerenia și rugăciunea 
celui dintâi, ci înfumurarea și dispreţuirea de aproapele, ale celui de-al doilea. 

Ne mărturisim, pentru că în Duminica fiului risipitor n-am plâns la râul Babilonului și, nevenindu-ne 
în fire, nu ne-am întors cu pocăință la Tatăl nostru Cel ceresc, ci ne-am mâniat și ne-am tulburat prin 
invidia, răutatea și neiubirea fratelui celui mai mare. 

Ne mărturisim, pentru că în Duminica Înfricoșătoarei Judecăţi nu ne-am cutremurat la citirea 
Evangheliei despărțirii pe veci a oilor de capre. 

Ne mărturisim, pentru că n-am plâns în Duminica Izgonirii lui Adam din Rai și nu ne-am dorit 
întoarcerea acolo de unde am fost izgoniți. 

Ne mărturisim, pentru că în Duminica Ortodoxiei n-am dovedit adevărată mărturisire, trăire și făptuire 
ortodoxă. 

Ne mărturisim, pentru că în Duminica Sfântului Grigorie Palama nu ne-am hotărât să ne nevoim mai 
mult cu Rugăciunea isihastă a minţii și a inimii, care ne poate învrednici de vederea luminii dumnezeiești 
necreate. 

Ne mărturisim, pentru că în Duminica Sfintei Cruci nu ne-am lepădat de noi înșine și nu ne-am luat, 
nici nu ne-am purtat crucea vieţii noastre, ci ne-am răzvrătit la orice răstignire și pătimire pentru Hristos 
și împreună cu Hristos. 

Ne mărturisim, pentru că în Duminica Sfântului loan Scărarul nu ne-am silit să urcăm măcar o treaptă 
pe scara cea duhovnicească a virtuţilor, după icoana Scării cerului de la Betel. 

Ne mărturisim, pentru că în Duminica Sfintei Maria Egipteanca nu ne-a învăluit nici o rază din lumina 
adevăratei pocăinţe, rugăciuni și trăire mistică ortodoxă. 

Ne mărturisim, pentru că în Sâmbăta lui Lazăr n-am plâns împreună cu Maria și Marta, n-am stat, 
precum Lazăr, împreună cu Hristos la Cina din Betania și nici nu ne-am adus vasul de alabastru cu mir de 
nard de mare preţ, ca să se umple casa vieţii noastre de mireasma mirului harului Duhului Sfânt 

Ne mărturisim, pentru că în Duminica Floriilor nu ne-am așternut hainele pe cale înaintea Celui ce 
este „Calea, Adevărul și Viaţa” și nici nu ne-am atârnat harfele în sălcii. 

Ne mărturisim, pentru că în Săptămâna Patimilor am fost smochin neroditor și n-am plâns precum 
femeia păcătoasă, nici n-am adus ulciorul cu apa lacrimilor la Cina cea de Taină; nu ne-am smerit spălând 
picioarele aproapelui nostru și nu ne-am plecat capul pe pieptul Mântuitorului, precum ucenicul lubirii. 

Ne mărturisim, pentru că n-am privegheat și nu ne-am rugat împreună cu Hristos în grădina 
Ghetsimani, pentru că n-am răbdat nici măcar o lovitură de trestie, pentru că adeseori am apăsat cunună 
de spini pe capul aproapelui nostru și mai ales pentru faptul că n-am rămas statornici lângă Hristos şi 
Crucea Lui, precum Sfântul loan Evanghelistul, ci ne-am lepădat adeseori precum Petru, dar n-am plâns 
niciodată cu amar precum el. 

Ne mărturisim, pentru că întunericul de trei ceasuri de pe Golgota nu ne-a luminat mintea și inima, 
catapeteasma sufletului nostru nu s-a sfâşiat, iar cutremurul de pământ al Răstignirii Domnului nu ne-a 
mișcat. 

Ne mărturisim, pentru că n-am mărturisit cu adevărat credinţa sutașului de pe Golgota, nici n-am 
cerut de la Pilat trupul lui lisus și de la arhierei și preoţi Trupul și Sângele Domnului. 

Ne mărturisim, pentru că nu i-am oferit lui Hristos mormântul nostru cel nou săpat în stâncă și n-am 
ajutat pe losif din Arimateea și pe Nicodim la Pogorârea Lui de pe Cruce și la Prohodirea Domnului. 

Ne mărturisim, pentru că în Sâmbăta Paştilor nu ne-am odihnit sufleteşte„după lege”, iar în Dimineaţa 
Învierii n-am alergat în grabă, pe când răsărea soarele şi învia Soarele Dreptăţii, la Mormântul Domnului, 
precum Sfintele femei Mironosiţe, cu iubire, cu miresme și cu lacrimi, și împreună cu Sfinţii Apostoli 
Petru și loan. 

Ne mărturisim, pentru că ani de-a rândul ne-am bucurat mai mult lumește decât duhovnicește de 
Praznicul Învierii Domnului, zicând „Hristos a înviat!” doar din gură, şi răspunzând „Adevărat a înviat!” 
doar din vârful limbii. 

Ne mărturisim, pentru că în Seara Învierii n-am mers împreună cu Hristos Cel Înviat pe drumul spre 
Emaus, ci adeseori ni s-a părut c-am obosit pe drum, ne-am întors din drum sau am rătăcit de la drum; iar 
de vom fi ajuns la capătul drumului, nu L-am rugat niciodată stăruitor pe Domnul să rămână pe veci cu 
noi, de aceea nu ne-am cuminecat la Cina din Emaus, nici nu ni s-au deschis vreodată cu adevărat ochii 
să-L vedem și nici mintea ca să înţelegem Scripturile și n-am gustat vreodată cu adevărat din fagurul de 
miere al Sfintelor Paști. 

Ne mărturisim, pentru că în toată Săptămâna Luminată și în toată perioada Penticostarului și chiar 
a Octoihului, am stat mai mereu cu ușile încuiate, „de frica iudeilor”, pacea şi lumina Învierii lui Hristos 
neînvăluindu-ne cu adevărat şi deplin străfundurile și subteranele întunecate ale sufletului nostru. 

Ne mărturisim, pentru că niciodată n-am zis cu adevărat „Domnul meu și Dumnezeul meu!” precum 
Toma şi niciodată nu ne-am aruncat în valuri, precum Petru, ca să ajungem mai curând la Hristos cel 
Înviat, Cel ce ne aşteaptă pe ţărmul veșnic al Tiberiadei, mărturisindu-l, că EI, care ştie toate, ştie că Îl 
iubim și că nimic nu ne va despărţi de dragostea Lui. 

Primeşte Doamne această mărturisire a noastră, a celor ce suntem „îmbrăcaţi în sac” de pocăință, la 
Sărbătoarea Sfintelor Paști din anul acesta și la cumpăna celor doi măslini roditori — Triod și Penticostar 
- şi a celor două sfeșnice aprinse în Calendarul bisericesc ortodox - Săptămâna Patimilor și Săptămâna 
Luminată -, „care stau înaintea Domnului pământului” (cf. Apocalipsa 11, 3-4). 

PE CĂRAREA CRUCII 


Protopop ZAHARIA PEREȘ 
Protopopiatul Timişoara | 


Un nou volum de interviuri adunate 
în colecţia Convorbiri duhovniceşti 
cu  Înaltpreasfinţitul Părinte loan, >- ge ii 
Mitropolitul Banatului a deschis porţile Pe Ccavravea YHC 
editurii Agnus din Sibiu care a primit 
cu multă bucurie tipărirea unei lucrări 
ce depăşeşte cadrul obișnuit al unei 
mărturisiri despre credinţă și duhovnicie. 

Toate răspunsurile înșiruite într-un 
colar de gânduri curate sunt desprinse 
din experienţa unui ierarh consacrat în 
inima munţilor Carpaţi, acolo unde doar 
Dumnezeu i-a vorbit printre stâncile albe 
de piatră și umbra brazilor ce acoperă 
taina omului. 

Descătușat de problemele lumii 
moderne și rămas în dialog doar cu Cerul 
și cu fapta cea bună ce s-a oglindit în 
zecile de lăcașuri sfinte rămase mărturie 
peste timp în lacrimile multor confraţi 
români din Eparhia Covasnei şi Harghitei, 
care acum îşi pot pleca genunchiul în faţa 
icoanelor sfinte ale Ortodoxiei noastre, 
Înaltpreasfinţia Sa a rezemat pe umărul 
său crucea neamului nostru și a nu a 
lasat-o nici astazi în Câmpia Banatului, 
bucurându-se că i-a dat Dumnezeu 
această ascultare să fie un nou Simon din 


Cirene care nu se îndoieşte de biruinţa Convorbiri duhovniceşti cu 
crucii în lumea simbolurilor sfinte adesea + IOAN 
neluate în seamă. 
După alte două volume, Pe cărarea Mitropolitul Banatului 
Raiului şi Înviatul din Nazaret apărute la 
editura Sofia din București și sub aceeaşi Agnes 


coordonare a vrednicei slujitoare a lui 
Hristos în propovăduirea adevărului de 
credinţă, prof. dr. Luminiţa Cornea, acum suntem îndemnați să pășim cu multă smerenie și recunoștință 
Pe cărarea Crucii, mai ales că drumul acesta nu mai e la fel de ușor în urcușul nostru duhovnicesc spre 
Împărăţia Lui Dumnezeu, dat fiind că trebuie parcurs sub povara crucii noastre ce ne-a fost dată să o 
ducem fără cârtire și cu asumarea celor nădăjduite în Hristos Domnul. La umbra crucii s-au coborât în 
timp atâţia îngeri meniţi să mângâie pe cei căzuţi în deznădejdile vieţii, să șteargă lacrimile celor fără de 
alinare și să deschidă o fereastră spre înaltul cerului. 

O cruce de lumină pierdută în razele multor turle sfinte ale vechilor lăcașuri de rugăciune și-a găsit 

amprenta pe coperta acestui volum, datorită măiestriei artistului plastic Lelia Floarea Brânda care 
a intitulat sugestiv tabloul realizat Calea, surpinzând drumul crucii ce ne apropie de Dumnezeu prin 
lumină și culoare, ca o binevenită completare la cuvâtul tipărit. 

Trecerea cu pas de om așezat pe cărarea Bisericii prin fiecare mare sărbătoare de la Nașterea Domnului 
la Învierea Domnului şi de la Rusalii la Adormirea Maicii Domnului, ne dă posibilitatea de a-l asculta pe 
Înaltpreasfinţitul Părinte loan Mitropolitul Banatului despicând cuvântul evanghelic în zeci de forme 
uşor accesibile ascultătorilor şi cititorilor pentru că, o dată citite sau auzite cuvintele sale rămân ca un 
ecou În minte și se redefinesc în chip nou într-o altă convorbire cu folos duhovnicesc. 

Metaforele abundente și pildele scoase din lada de zestre a românului înţelept fac cititorul să uite 
pentru o clipă că e în locul în care se află pentru că e prins de mână de vrednicul ierarh și dus în faţa 
icoanei pentru rugăciune și împărtășanie din potirul sfintei nostre credinţe. 

La fel, îndemnul de a nu judeca se strecoară aproape nebănuit de firesc în paginile cărţii dat fiind că 
astăzi judecăm în fiecare ceas toate cele ce vedem și auzim, dar nu în sensul judecății de valoare ci mai 
ales în negativismul monden care ar vrea să înlocuiască adevărul și binele cu orice altceva. 

Tocmai de aceea în viziunea ierarhului bănăţean Crucea de pe Golgota este axa lumii şi scara iubirii, 
întrucât nu doar că a fost biruită moartea ci s-a arătat iubirea necondinţionată a Domnului Hristos la care 
suntem chemaţi a fi părtași pentru ca noi să nu mai trăim murind, ci să trăim înviind. 

Întrebarea despre rai sau iad, despre bine și rău nu mai oferă un spectru antagonic în răspunsurile 
ierarhului nostru întrucât le așează pe filieră de complementaritate, accentuând înţelegerea păcatului 
și gravitatea acestuia, ca prin căinţă și iertare să dobândești accesul spre Binele absolut. Numai 
conșştientizând starea de suferinţă în care iubirea moare, poţi gusta din veșnicia iadului, și în acest fel 
poţi urca la deslușirea fericirii al cărui izvor veșnic e numai Dumnezeu. 

Maica Domnului este aşezată într-o viziune transcedentală în care se deschide doar o imagine din 
cinstea pe care i-o acordă Fiul Său, Domnul nostru lisus Hristos, întrucât cetele îngerești nu pot să se 
apropie de tronul lui Dumnezeu, însă în braţele Maicii Domnului s-a așezat Mântuitorul și ne-a prefigurat 
gustarea raiului, aşa cum ne spune mereu cu multă emoție si Părintele Mitropolit când zice că ar renunţa 
la multe lucruri din lume să mai poată simţi liniştea, siguranţa și iubirea braţelor maicii sale. 

Părintele Mitropolit loan al Banatului transpune cum nu se poate mai bine în filele acestei cărți 
dragostea faţă de glia străbună a neamului nostru, greu încercat de focul istoriei insângerate, crucificat 
de multe ori fără altă vină decât aceea de fi în cărările altora. Prima Evanghelie deschisă în faţa ierarhului 
nostru a fost chipul mamei blânde și curate, ce nu s-a dat înapoi de la nimic lăsând drumul neted pentru 
cel dăruit de Dumnezeu să ducă mai departe crezul ei sfânt în Maica Domnului și în Fiul ei, Mântuitorul 
nostru, lisus Hristos, însă odată cu aceasta i-a întipărit în inimă, pe lângă harul credinţei și dragostea față 
de locul natal și neamul lui. 

Tot în acest cadru descriptiv e așezată și ţara noastră, cu munţi, dealuri și câmpii brăzdate de lacrimile 
râurilor ce o străbat dintr-un capăt în altul. Ţara trebuie să o respecţi, să o iubeşti și să o simţi ca pe o maică 
a ta, asemenea ostașului rănit în războaie, nu pentru că o vezi sau că îţi vorbeşete, ci pentru că o simplă 
atingere pe frunte îţi dă semnul recunoașterii mâinii ce te-a legănat. Cu aceeași transifigurare și cu ochii 
scăldaţi în lacrimi ne vorbeşte despre tricolorul ţării noastre, asemânându-l cu icoana neamului nostru, 
de multe ori stropită cu sângele atâtor eroi şi martiri căzuţi pe câmpurile de luptă. În ceea ce priveşte 
cultura și limba română în viziunea ierarhului nostru sunt cei mai de seamă grăniceri ai neamului și ai 
spaţiului nostru românesc, coordonate esenţiale pentru unitatea poporului român, ce s-au întins mai 
sus de crestele Carpaţilor și au definit conceptul Marii Uniri de la 1918. 

Tot textul cărţii are o gramatică rar întâlnită, presărată cu foarte multe exclamaţii de mărturisire a 
adevărului biblic care nu acceptă alte interpretări decât cele din vieţile sfinţilor care pot da un sens 
mai ușor de înţelegere, însă nu în areal filosofic, ci natural, simplu și pragmatic, pe înţelesul fiecărui om. 
Dacă se citește cu răbdare acest volum, din fiecare pagină se poate creiona o lecţie catehetică, în cel mai 
aplicat mod posibil, dat fiind că este la îndemână o istorioară, o pildă ce poate înlesni cuvântul către 
ascultători sau cititori. 

Cu un stil aparte, inconfudabil, vrednicul ierarh al Banatului ne oferă și prin această lucrare o nouă 
lecţie de viaţă creştină firească, lucrând cuvântul spre împlinire și arătâd că faptele sale întrec de multe 
ori al său cuvânt, parafrazând un vers de la poetului creștin Traian Dorz. 

FAMILIA CREŞTINĂ ÎN LUMINA ÎNVĂȚĂTURILOR 
UNOR MARI DUHOVNICI ROMÂNI 


TUDOR-IOAN MUNTEAN 
Teologie Pastorală anul ll 


INTRODUCERE 


Familia, ca înţeles laic şi juridic, are următoarele sensuri: ,, 1.Formă de comunitate umană întemeiată prin 
căsătorie, care uneşte pe soţi şi pe copiii acestora prin relaţii strânse de natură biologică, economică, şi spirituală; 
grup mai larg, cuprinzând pe toţi cei ce se trag dintr-un strămoş comun; 2. Grup de persoane, popoare etc.” 

Cu toate acestea, nu doar lingviștii români au încercat să ofere o definiţie asupra termenului de „familie”, 
ci şi lingvișştii lui Dumnezeu, adică marii duhovnici români. Aceștia, prin viaţa lor deosebită, dar și prin 
cugetările și învăţăturile lor duhovnicești au animat și au conturat cu lumina divină înţelesul cuvintelor: 
familie, soţ, soţie, copil. 

În lucrarea de faţă am ales să prezint familia creştina în lumina învăţăturii a trei dintre marii duhovnici ai 
neamului românesc, care chiar și după moarte, susţin templul familiei creştine. Familia creștină și iubirea 
dintre membrii ei, nefiind altceva decât o reflexie și o încercare de a imita iubirea, pacea şi armonia dintre 
Persoanele Sfintei Treimi. 

Cei trei duhovnici fiind: părintele Arsenie Boca, părintele Teofil Pârâian şi părintele Ilie Cleopa. 

Cu toate că ei au fost monahi, luând crucea monahismului (monahismul fiind o altă modalitate de 
a urma pe Hristos; după cum putem observa nu toţi sunt rânduiţi pentru monahism, cum nu toţi sunt 
rânduiți pentru viața de familie, fiecare om având deci altă chemare), totuşi aceştia au apărat căsătoria şi 
sfinţenia care decurge/izvorăşte din ea, luminând poporul român cu lumina dumnezeiască, reflectată în 
învăţăturile lor duhovniceşti. Pe aceştia să îi luăm drept călăuze spre mântuire. 

Am alessă abordez tema familiei creștine pe baza perspectivei monahilor, deoarece consider că (vorbind 
în mod general de monahi, dar în special de cei despre care am ales să elaborez lucrarea), deşi aceștia nu 
au cunoscut viaţa de familie, totuși prin raţiunea lor luminată de Dumnezeu, datorită vieţii lor deosebite, 
dar și prin oamenii din lume care și-au spus problemele din familiile lor la spovedit, aceşti părinți au reușit 
să îşi facă o viziune duhovnicească despre ce se întâmplă acum în lume. Adică despre toate încercările 
cu care familiile creştinilor se confruntă în societatea actuală și despre soluţiile pentru depășirea acestor 
situaţii, fără ca celula familiei să fie zdrobită sau afectată în vreun fel. 

Consider că este un lucru bun ca familiile (soţul, soţia, copiii) să aibă ca duhovnic un monah, deoarece 
aceștia având o viață mult mai ancorată în nevoinţă, post și rugăciune, au reușit să ajungă la o maturitate 
duhovnicească care să le permită să ofere, asemenea duhovnicilor din lume (având contact prin mireni 
cu problemele familiei creştine contemporane), sfaturi familiilor despre cum să treacă peste toate valurile 
care astăzi lovesc în multele corăbii ale familiilor românești de pretutindeni (adică din ţară și din diasporă). 

Motivul pentru care am ales să prezint anumite învățături sau sfaturi despre familie oferite tezaurului 
Bisericii Ortodoxe Române de către acești trei monahi a fost acela că părintele Arsenie Boca, după cum 
putem observa a fost și momentan este unul dintre marii duhovnici contemporani, pe care poporul român 
îl aşează la loc de cinste datorită modului minunat prin care Dumnezeu a lucrat prin persoana lui. Picturile 
şi scrierile sale, după cum putem observa, sunt pline de înţelepciune duhovnicească, iar în unele situaţii el 
oferă o viziune duhovnicească problemelor de ordin ştiinţific. În cazul părintelui Teofil motivul pentru care 
am ales să îl prezint în lucrarea de faţă este acela că sfinţia sa a fost un apropiat și un prieten al tinerilor; 
de la el rămânând drept moştenire numeroasele conferinţe susținute de către dânsul în faţa tinerilor. Apoi 
trecerea din zona Ardealului spre zona Moldovei, mai exact la părintele Cleopa, a fost acela că sfinţia sa 
era prin slujirea lui un om al poporului, un om simplu, la care oamenii veneau pentru ca prin simplitatea și 

1 Vasile Breban;Dicţionar al limbii române contemporane;Ed. Ştiinţifică și Enciclopedică; București;1986; pg.202 

bunătatea lui să ofere mângâiere familiilor. 

De asemenea, după ce voi expune învăţătura celor trei duhovnici, într-o anexă voi aminti despre alţi 
duhovnici români (tot monahi), care au apărat şi ei taina familiei prin învăţăturile și cugetările lor pline de 
lumina Duhului Sfânt. 


FAMILIA, ÎN LUMINA ÎNVĂŢĂTOREASCĂ A PĂRINTELUI ARSENIE BOCA 


1. Viaţa şi lucrarea părintelui Arsenie Boca (scurte informaţii)? 
Se naște la 29 septembrie 1910, la Vaţa de Sus, lângă Brad, judeţul Hunedoara. Părinţii săi, losif și Cristina, 
la botez îi dau numele Zian. 


Între anii 1929-1933 studiază teologia la Institutul 
Teologic din Sibiu. Apoi este trimis cu bursă la Institutul 
Belle 'Arte din Bucureşti. În 1935 este hirotesit citeţ și 
ipodiacon; pe 11 septembrie 1936 este hirotonit diacon 
celibatar de mitropolitul Nicolae Bălan; în 1939 este 
închinoviat la Mănăstirea Sâmbăta de Sus, mai apoi în 1940 
este tuns în monahism, iar în 1942 este făcut ieromonah și 
stareț al acestei mănăstiri. 

Dintre operele sale amintim: Cărarea Împărăției, Pravila 
Albă, dar şi pictura bisericii din Drăgănescu (a pictat acolo 
15 ani, începând din 1968). 

Moare la Sinaia în 28 noiembrie 1989. Este prohodit 
de o mulţime impresionantă de credincioși, este adus și 
înmormântat în cimitirul Mănăstirii Prislop la 4 decembrie 
1989. 

Recent, Sinodul Mitropolitan al Mitropoliei Ardealului 
a înaintat Sfântului Sinod propunerea de canonizare a sa”. 


2. Familia creştină şi purtarea de grijă a părintelui 
Arsenie asupra sfinţeniei acesteia 

Părintele Arsenie Boca cu toate că a ales ca pod spre 
mântuire fecioria şi monahismul, vorbind în învăţăturile sale şi despre înălţimea și desăvârșirea acestei căi, 
spunând de exemplu că: „, bărbatul se ridică până la cununie, până la unirea unică cu femeia unică; sfântul se 
ridică şi mai sus, ajungând până la castitatea de buna lui voie”; sau că: „„ acum familia e o piedică pentru ce-l 
ce-i ajută pe ceilalţi să intre în Rai'*. 

Totuși, el spune aceste lucruri nu dintr-o dispreţuire faţă de căsătorie, ci dintr-o grijă și iubire părintească 
pentru credincioșii care au ales, aleg și vor alege ca în drumul lor spre mântuire să urmeze și învăţăturile 
lui. 

Cu alte cuvinte, el arată faptul că, unii oameni sunt făcuţi pentru calea călugăriei, iar alţii pentru cea a 
căsătoriei şi a tot ce presupune viaţa de familie. Dacă vădea el familia oare ar mai fi oferit această maximă 
teologică, în care spune atât de frumos că: ,, lisus sfinţeşte unirea trupească a bărbatului cu femeia, ridicând 
căsătoria la înălțimea de mare taină-în Hristos şi în Biserică”. 

Atât monahul, cât și familia ( care este un tot unitar), au același scop: mântuirea; care aduce cu ea și 
sfinţenia. Un lucru important este evidenţiat de părintele arsenie și anume, atât monahul, cât și sfântul îşi 
au obârșia în planul din veșnicie a lui Dumnzeu, materializat prin ţeserea copilului în pântecele mamei; 
„ fiindcă sfinţii sunt şi roadele căsătoriei, iar ei, mulți sunt << aleşi tocmai din cauza atitudinii religioase a 
părinţilor,mai înainte de-a îi naşte>>:. 


2 Părintele Arsenie Boca, Mare îndrumător de suflete din secolul XX,O sinteză a gândirii Părintelui Arsenie Boca în 800 de 
capete; Ed. Teognost; Cluj-Napoca; 2002;pg.12 

3 Ibidem, pg.12-43 

4 https://basilica.ro/parintele-arsenie-boca-propus-spre-canonizare/ (data accesării 15.05.2010; ora: 16:17) 

5 Din învăţăturile Părintelui Arsenie Boca; Tinerii, Familia și copiii născuți în lanţuri; Ediţia a II-a revizuită și îmbunătăţită; Ed. 
„ Credinţa strămoșească”; 2004; pg.22 

6 Ibidem, pg.171 

7 Ibidem, pg. 17 

8 Părintela Arsenie Boca; ,, Cuvinte vii”; Deva; 2006; pg.289 

Cu căldură duhovnicească tinerii sunt îndemnați de către părinte să păşească nestingheriţi la Sfânta 
Taină a Căsătoriei, astfel să dea naştere de prunci, adică de noi generaţii de creștini. „ Căsătoria pentru 
mântuire şi prunci, nu pentru plăceri" Aceste cuvinte având ca temei și reprezentând în același timp o 
extensie a învăţăturii pauline de la | Timotei II, 15:, Dar ea se va mântui prin naştere de fii, dacă va stărui 
cu înţelepciune în credinţă, în iubire şi în sfințenie” 

După cum bine ştim cu toţii, România este o ţară care nu are o putere economică foarte mare, din 
acest motiv traiul decent nu poate fi asigurat pentru toate familiile. Acest lucru reprezintă din păcate 
unul dintre multele motive invocate de către mulţi tineri pentru a nu se căsători sau pentru a nu 
concepe copii. Dar cu toate acestea aflăm de la părintele că atunci „când îţi iei răspunderea de a rodi 
copii, Stăpânul vieţii îţi va ajuta”!!. Cu alte cuvinte ni se spune în mod clar faptul că Dumnezeu hrănește 
și ajută pe tot omul care alege să umble în voia Sa. Indiferent de necazurile ori diferitele încercări prin 
care trec familiile, mesajul lui Dumnezeu a fost, este şi va fi acelaşi: „În lume necazuri veţi avea; dar 
îndrăzniţi. Eu am biruit lumea”'2(loan XVI, 33). Prin credinţă, nădejde și dragoste faţă de Dumnezeu, 
familiile vor reuși să își crească copiii într-un trai decent fiind sub ocrotirea lui Dumnezeu. 

Observăm așadar ca Dumnezeu vorbește atât prin autorii Sfintei Scripturi, cât și prin gura 
duhovnicilor fiecărui popor; mesajul Său îndeamnă oamenii la trăirea unei vieţi în lumina Evangheliei 
lui Hristos. În ciuda vremurilor vitrege care bântuie societatea, familia cu credinţă tare va reuşi să nască 
şi să crească prunci, în ciuda amenințării venite la adresa traiului de zi cu zi. 

Tinerii soţi, în unele cazuri, aleg să aibă copii la vârste mai înaintate din dorinţa de a-și trăi tinereţea 
sau deoarece încă nu și-au terminat toate studiile sau poate încă așteaptă un loc de muncă mai bine 
plătit, care să le ofere abia atunci încrederea și siguranţa că îşi vor putea creşte copilul/copiii. „Voi ca 
tineri începători ai vieţii, sunteţi poate ispitiţi de ideea că tineri fiind, de ce să începem cu copii din primul 
an, ci să ne mai trăim puțin viața că mai avem vreme și de copii”?:. 

Ca tineri nu este bine să trăim imoral doar datorită faptului ca nu suntem înaintați în vârstă, deoarece 
nu știm timpul pe care Dumnezeu ni l-a rânduit fiecăruia pe pământ. Având acest gând în minte este 
bine ca tinereţile noastre să le facem bineplăcute înaintea Domnului. Vârsta deci nu o putem folosi cu 
alte cuvinte ca o scuză pentru săvârșirea păcatelor. 

Vorbind strict de spaţiul românesc (deși acest lucru este valabil pentru toți oamenii de pe glob) se 
observă că unele familii cu greu reușesc să nască prunci; se întreabă de ce Dumnezeu nu le îngăduie 
să aducă pe lume niciun copil, ori dacă da, de ce cu atâta greutate. În unele situaţii fiind vorba de 
probleme (vorbind de partea femeiască) din tinereţe/copilărie; dar în unele situaţii, după cum ne-o 
arată unii oameni care caută să înveţe în toate să-L pună pe Dumneze (doctori, profesori, diferiţi 
terapeuți) în toate, arată că motivul poate fi şi abuzul actului de procreere. Adică mulți părinţi în 
tinereţile lor au ales să se supună plăcerilor, în unele cazuri poate fi vorba și despre avorturi făcute cu 
intenţie (fără a fi vorba de posibile complicaţii ale sarcinii), deci vorbim de o viaţă iresponsabilă din 
punct de vedere duhovnicesc. lar tot acest mod de viaţă haotic, făcut în baza liberului arbitru, să fi 
cauzat aceste obstacole care acum stau în calea multor familii. lar legat de acest lucru chiar părintele 
spune: „Căutarea plăcerii numai, cu evitarea rostului firesc al instinctului, e viciu și păcat, și se pedepsește 
de Legea care vede toate ale omului”'?. 

Deoarece familia poate fi considerată ca o reflexie a Sfintei Treimi în lume (analogie folosită de 
unii dintre Sfinţii Părinţi, pentru a încerca să explice în mod limitat Unitatea de ființă și Trinitatea de 
persoana a lui Dumnezeu), soţii sunt chemaţi să devină un singur trup, o unire extinsă în veșnicie și în 
adevăr; „unirea între bărbat și femeie (familia) ar trebui să fie veșnică și nefățarnică”'5. 

Observăm că aceste idei duhovniceşti cu toate că vin de la un monah, care prin viaţa sa a ales 
să se facă străin de problemele de familie, totuşi părintele Arsenie Boca a fost unul dintre marii 
duhovnici ai neamului românesc, care sa remarcat și a rămas în conștiința Bisericii Ortodoxe Române 
ca un adevărat trăitor, înţelept, dar și considerat de unii sfânt. Cu alte cuvinte, este bine să luăm în 
considerare sfaturile părintelui, deoarece calităţile sale morale și spirituale l-au făcut să fie duhovnic 
nu doar al monahilor, ci și al mirenilor. Prin urmare, el a ajuns să cunoască problemele familiilor, dar 

9 Părintele Arsenie Boca, op.cit; pg.66 

10 Biblia sau Sfânta Scriptură, Ed. l.B.M.O; București; 2015; pg. 1348 

11 Din învăţăturile Părintelui Arsenie Boca, op.cit., pg.34 

12 Biblia sau Sfânta Scriptură, pg.1229 

13 Din învăţăturile Părintelui Arsenie Boca, op.cit., pg.34 


14 Ibidem, p9.34 
15 Ibidem, p9.17 

şi ale societăţii, prin numeroșii credincioși care veneau la el pentru a se spovedi sau pentru a primi 
simple sfaturi/mângâieri sufletești. Din acest motiv este bine ca orice familie să apeleze și la monahi. 


PĂRINTELE TEOFIL PÂRÂIAN- SFATURI DESPRE FAMILIE DATE TINERILOR 


1. Viaţa şi scrierile!6 

Se naște în satul Topircea din Sibiu, la 3 martie 1929, cu numele de botez loan. Rămâne de mic copil 
fără vedere. Între anii 1935-1940 urmează şcoala primară pentru nevăzători din Cluj; mai apoi între 
1943-1948 Liceul Teoretic pentru nevăzători din Timişoara. Studiază la Institutul Teologic din Sibiu între 
1948-1953. Mai apoi în 1953 intră în Mănăstirea Brâncoveanu de la Sâmbăta de Sus, iar tot în acelaşi an 
este tuns în monahism cu numele de Teofil. În 15 august 1960 este făcut diacon, mai apoi în 13 mai 1983 
este hirotonit preot. 

Dintre lucrările care poartă amprenta cuvintelor sale, amintim doar pe cele apărute la Timișoara: 
Gânduri bune pentru gânduri bune şi Prescuri pentru cuminecături. 


2. lubirea ocrotitoare a părintelui Teofil pentru familie 

Părintele Teofil Pârâian intră şi el în ceata duhovnicilor români, care au ales să apere taina familiei. În 
conferințele și interviurile pe care sfinţia sa le-a acordat, nu a ezitat când a avut ocazia să apere familia 
creştină. De asemenea cuvintele sale pline de căldură părintească au fost îndreptate ca un sprijin 
duhovnicesc pentru tineri, căci ei erau cei care urmau să pășească în faţa lui Dumnezeu pentru a sfinţii 
legătura dintre ei și dând naştere la un singur trup, cel al familiei. 

„ În viaţa de familie se spune că, cei doi formează un trup, şi cineva observa, pe bună dreptate, că aşa cum, 
în trup există două urechi şi un singur auz, doi ochi şi un singur văz, două nări şi un singur miros, două mâini 
şi o singură lucrare, două picioare şi un singur mers, aşa trebuie să fie şi în viaţa de familie: în doi o unitate,o 


= ZI 


16 Arhimandritul Teofil Pârâian; Veniţi de luaţi bucurie, O sinteză a gândirii Părintelui Teofil în 750 capete; Ed. Teognost; Cluj- 
Napoca; 2001. 

unitate în diversitate”. Căci precum Dumnezeu este Unul în fiinţă şi întreit în Persoane, tot astfel și omul 
este chemat ca prin legătura tainică a Cununiei să fie o unitate alături de partenerul său, chiar dacă în 
trup sunt doi, în cuget și simţiri să fie unul. 

Astfel că, întrebat fiind părintele pe ce se bazează conviețuirea într-o familie, el răspunde: 

„ În primul rand pe credinţa în Dumnezeu, pe legătura în numele Tatălui şi al Fiului şi al Sfântului Duh”'3. 

Tânăra familie este chemată spre a-și împodobi trupul cu virtuţi, căci „ mintea trează şi inima curată 
sunt cea mai frumoasă podoabă a unui tânăr”'. Având aceste însușiri morale, dar şi o temelie ce are ca 
bază pe Dumnezeu, tinerii sunt chemaţi pentru a primi de la Dumnezeu darul copiilor. Părintele Teofil 
oferă o foarte frumosă învățătură despre prunci, arătând modul în care Dumnezeu se oglindește în 
curăţia inimii lor., Copiii, care-s chipul lui Dumnezeu în om, sunt mai păstrători ai chipului lui Dumnezeu în 
om, decât omul mare"? 

În mica biserică, adică familia, nu doar părinţii au obligaţii morale faţă de Dumnezeu şi faţă de copil; 
copiii la rândul lor au datoria de a respecta și cinsti pe Dumnezeu, cât și pe cei prin intermediul cărora 
au venit în mod fizic în această lume, anume părinţii. În celula familiei totul desfășurându-se într-un 
mod armonios. Părinţii respectă pe copii, aceștia din urmă respectă pe părinţi și împreună slujesc lui 
Dumnezeu. Această viziune nu este însă doar din vremea noastră, ci este o învăţătură care datează 
din vremea Legii vechi (mai exact este o învăţătură dată prin Decalog) și amintită apoi de către cei din 
Legea nouă. Părintele Teofil îl pomenește pe Sfântul Chiril al Alexandriei ca fiind unul din cei care au mai 
abordat această idee teologică; „Dumnezeu zice: <<Cinstește pe tatăl tău și pe mama ta> >(leșirea XX, 12). 
E poruncă, și ţineţi seama de faptul că cele zece porunci ale lui Dumnezeu, după Sfântul Chiril al Alexandriei, 
sunt împărțite așa: primele privesc raportul dintre om și Dumnezeu, a cincea privește raportul dintre părinţi 
și copii, iar celelalte privesc raportul între oameni și oameni. Sfântul Chiril al Alexandriei observă un lucru 
care mie mi-a plăcut foarte mult, de când l-am aflat (îmi pare rău că nu l-am gândit eu înainte de a-l afla), și 
anume: Întîi e Dumnezeu, apoi părinţii și după aceea sunt ceilalți oameni”?. 

Putem observa, aşadar, faptul că tema familiei este prezentă atât în textele sacre (în cazul de față 
Sfânta Scriptură), cât și în textele profane (după cum bine ştim cu toții textele literaturii românești, care 
de multe ori evidenţiază tema familiei). De aici putem deduce caracterul sacru al familiei, fiind astfel 
un motiv pentru care monahii (precum cei pomeniţi în introducere), deși străini de viaţa de familie, au 
ales să vorbească despre ea, dar şi să se implice în sprijinirea ei în faţa problemelor cu care aceasta s-a 
confruntat cu trecerea timpului. 

Ideea teologică desprinsă din Sfânta Scriptură despre faptul că soţii să formeze un trup prin Sfânta 
Taină a Căsătoriei, este o idee pe care o întâlnim la părinţii bisericii. După cum s-a putut vedea la capitolul 
anterior, adică ideea unităţii soţilor ca reflexie a unităţii divine, a fost un lucru surprins de părintele 
Arsenie Boca. Dar și părintele Teofil cugetă asupra acestei învățături, abordând despre unirea soților 
în cuget și simţiri pentru a sluji prin viaţa lor lui Dumnezeu; „dar defapt nu este o jumătate, pentru că 
fiecare își menţine întregimea și în căsătorie, dar pentru că Biserica întemeiată pe cuvântul Domnului Hristos 
socotește viaţa de familie ca un singur trup, ca un organism care constă din două suflete și din două trupuri, 
nu înjugate, ci conjugate”. 

Astfel se poate observa ideea despre familie ca reflexie a Sfintei Treimi în lume. Deoarece așa cum 
Dumnezeu este Unul în fiinţă și întreit în Persoane, tot astfel și soții sunt chemați ca alături de copiii lor, 
să fie un singur cuget, o trăire şi o simţire în slujirea lui Dumnezeu în organismul familiei, dar fiecare îşi 
păstrează trăsăturile și caracteristicile individuale. 

Observând toate aceste lucruri, tinerii, unii tocmai datorită faptului ca vor dori să își întemeieze o 
familie, au din partea Bisericii, ca păstrătoare și transmiţătoare a revelaţiei divine, suportul informaţional, 
moral și material (vorbind de acţiunile filantropice ale Bisericii) de a pune piatră de temelie pentru o 
familie, renunțând la trăirea în concubinaj (lucru invocat de mulți oameni deoarece, spun ei, trăiesc 
momente în care nu consideră că pot întemeia o familie). Concubinajul este condamnat de Legea cea 
nouă, după care Dumnezeu ne cheamă pe toţi să trăim. Motiv pentru care toţi sfinţii şi părinţii Bisericii 
îl condamnă. „Toată lumea știe că viaţa de familie trebuie binecuvântată de Dumnezeu. Concubinajul este 


17 Ibidem,pg.56 

18 Întâmplări, Interviuri cu Părintele Teofil Pârâian, realizate de Sabin Vodă; Ed. Sophia; Bucureşti; 2000; pg.90 
19 Ibidem, pg.271 

20 Arhimandritul Teofil Pârâian; op.cit.;pg.40 

21 Ibidem, pg.105 

22 Întâmplări, Interviuri cu Părintele Teofil Pârâian, op.cit., pg.88-89 

o improvizație. Nu e o mărturisire de credinţă, este o mărturisire de necredinţă. Noi știm că măsura credinţei 
este măsura vieţii, cum îţi trăieşti viaţa aşa îţi este și credința”. 

În concluzie, se poate observa la părintele Teofil Pârâian o oarecare ascensiune duhovnicească. Cei 
doi tineri sunt chemaţi să devină un singur trup, mai apoi trupul să-l îmbrace cu podoabe nestricăcioase 
şi pe care „nici molia, nici rugina nu le strică, unde furii nu le sapă şi nu le fură”? ( Matei VI,20), iar mai apoi 
să primească pe Dumnezeu prin icoana copilului. lar cu toate acestea trupul să îşi continue drumul spre 
desăvârşire şi spre Împărăţia cerurilor. 


PĂRINTELE ILIE CLEOPA- ÎNDEMNĂTOR AL RĂBDĂRII ÎN FAMILIE 


1. Scurte date biografice25 

La naștere primește numele de Constantin 
llie. Născut la data de 10 aprilie 1912 în 
comuna Suliţa din judeţul Botoşani; iar | 
sfârşitul vieţii pământeşti îl află la Mănăstirea | 
Sihăstria la data de 2 decembrie 1998. 

Școala primară o face în satul natal, 
apoi trei ani de ucenicie duhovnicească la 
schimonahul Paisie Olaru. În 1929 se alătură 
obștii schitului Sihăstria; pe 12 decembrie | 
1932 este primit în obștea schitului, iar pe 
2 august 1937 este tuns în monahism cu 
numele de Cleopa. Pe 27 decembrie 1944 
este făcut ierodiacon, iar pe 23 ianuarie 1945 
ieromonah de către episcopul Galaction 
Cordun. | 


2. Îndemnul pentru familie, de la 
părintele Cleopa 

Părintele Ilie Cleopa oferă, dacă se poate 
spune într-un mod figurat, dogme despre 
nașterea de prunci; ori le putem numi realităţi 
duhovnicești, pe care părinţii avându-le ; 
la inimă să nu evite a avea prunci. Dintre 
acestea am ales să expun câteva dintre ele: 
„ După izgonirea lui Adam din rai, naşterea de | 
copii devine, pe lângă binecuvântare, şi canon 
de ispăşire a păcatelor părinţilor. Naşterea de 
copii ajută mult la mântuirea părinţilor, cum 
spune Sfintul Pavel, că femeia << se va mintui | SI 
prin naştere de fii>> (1 Timotei 11,15)” %şi „, ea | 
consolidează şi desăvârşeşte căsnicia şi este 
izvor de sănătate”. 

De asemenea părintele așează celula 
familiei deasupra instituţiilor pedagogice 
lumești, prin urmare aflăm la el următoarea 
frază: „ Să ştiţi voi că cea mai înaltă şcoală de rugăciune şi de credinţă în Hristos nu-i şcoala primară, nici la 
liceu,nici la facultate, ci în sînul familiei”. Putem observa din această definiţie duhovnicească faptul că o 
familie care umblă în voia Domnului devine o a doua biserică sau un microtrup a cărui cap devine Hristos; 

23 (video) Pr. Teofil Paraian- Lumina din suflet (min. 1:02:00), adresă site: https:/Awww.youtube.com/watch?v=F6YgqwiWglFI 

24 Biblia sau Sfânta Scriptură „pg.1103 

25 ro. wikipedia. org/wiki/Cleopa_Ilie (11.03.2020; ora 12:30) 

26 Din cuvintele Arhimandritului Cleopa Ilie, îndrumări duhovnicești pentru vremelnicie și veșnicie, O sinteză a gândirii 
Părintelui Cleopa în 1670 de capete; Ed. Teognost; Cluj-Napoca; 2004;pg.51 


27 Ibidem, pg.51 
28 Ibidem, pg9.94 

şi care poate deveni astfel o parte componentă a trupului principal al lui Hristos, care este Biserica. 

În creşterea sau descreşterea duhovnicească a unei familii un rol important îl au naşii. Motiv pentru 
care părintele Cleopa oferă câteva criterii sau virtuţi după care viitorii soţi trebuie să se ghideze în 
alegerea părinţilor spirituali sau cei care au fost chemaţi să fie nași, să ştie ce ar fi indicat să facă pentru 
ca împreună cu finii lor să urce spre cer.,, Nașii trebuie să se aleagă dintre cei mai buni şi mai evlavioşi 
creştini'*.,, Naşii trebuie să fie oameni cumpătaţi, morali, blânzi, de model în societate”. 

Părintele aşază oarecum Sfânta Taină a Căsătoriei pe primul loc sau cu o întâietate temporală între cele 
șapte Sfinte Taine. „, Să negândim că nunta este cea mai veche Taină a Bisericii întemeiată de Dumnezeu încă 
din rai'3!. Aşadar se poate vorbi de o întâietate onorifică dat fiind faptul că dintre cele șapte Sfinte Taine 
din Biserica lui Hristos, aceasta o regăsim în mod evident încă din „primele clipe” de viaţă de pe pământ 
ale neamului omenesc. Conform tratatului biblic despre facerea lumii, după ce Dumnezeu crează primii 
oameni, Adam și Eva, le poruncește acestora să crească și să umple pământul și să îl stăpânească (cu 
siguranţă că legat de porunca de a crește şi se înmulţi, trebuie să avem două abordări; adică Dumnezeu 
le poruncește să crească din punct de vedere spiritual, iar înmulţirea trebuie privită pe două căi, adică 
în ideea de înmulţire fizică prin urmași, dar și o înmulţire a virtuţilor sufletești). Din acest motiv „scopul 
principal al nunţii creștine, după porunca lui Dumnezeu (Facere 1,28; 11, 18-24) și după învăţătura Bisericii 
Ortodoxe, este unirea prin iubire a celor doi soţi în numele Domnului pentru nașterea de copii, spre înmulțirea 
neamului omenesc”?. „Pentru că nașterea de copii, nu este numai o datorie social, firească, ci este mai întâi 
o poruncă dumnezeiască, care contribuie foarte mult la mântuirea părinților”:. 

Observăm că familia a fost lăsată de Dumnezeu pe pământ pentru ca cei doi soţi să formeze un singur 
cuget în slujirea lui Dumnezeu, precum și de a contribui la înmulţirea neamului omenesc pe pământ, 
deci vorbim de nașterea de prunci. 

Pe lângă problema concubinajului sau a întârzierii cu intenţie a nașterii de copii, o altă problemă 
care ameninţă trupul familiei este divorțul. Acesta are ca rădăcină lipsa unei vieţi de cuplu în lumina 
Evangheliei. Soții refuză să găsescă căi duhovnicești de rezolvare a diferitelor încercări care apar în 
viaţa lor. Consideră că dacă apar și evenimente neplăcute soluţia cea mai bună este divorţul, iar cauza 
apariţiei diferitelor încercăi este faptul că, relaţia lor nu ar mai trebui să meargă mai departe. „În general, 
soții au datoria de a se ajuta unul pe altul, atât la bine cât și la necaz, și mai ales la boală și în greutăţile vieții 
în general". 

Privind într-un ansamblu duhovnicesc, putem deduce că încercările din viața de familie nu vin ca 
o consecinţă a faptului că cei doi șoți nu trebuiau să fie împreună, ci toate aceste încercări vin spre a 
consolida și a duce tot mai mult spre desăvârșire celula familiei. Bineînţeles că omul în general, indiferent 
că este mirean sau monah, este bine să aibă în toate o viziune duhovnicească, astfel va putea progresa 
pe plan spiritual. În schimb lipsa unei viziuni duhovnicești duce de multe ori la suferinţă şi haos spiritual, 
dar și fizic. 

Pentru fiecare dintre noi, mama de cele mai multe ori reprezintă părintele față de care avem cel mai 
mare atașament, dat fiind faptul că aceasta este cea care poartă timp de nouă luni copilul în pântecele ei 
şi cu care de cele mai multe ori copilul își petrece o parte însemnată din viaţa lui. Părintele Cleopa oferă 
cuvinte foarte frumoase despre slujirea maternă: „Așa a făcut-o Dumnezeu pe mama, ca să poată crește 
generațiile lumii întregi“; „O inimă de mama adevărată, nimeni n-o poate preţui, cît este de scumpă”*€. 

Aşadar, dacă bărbatul este chemat la slujirea preoţiei speciale, femeia este chemată la slujirea 
maternității, iar cele două slujiri fac parte din preoția generală/universală (atâta timp cât acestea sunt 
împlinite spre slujirea și preaslăvirea lui Dumnezeu, dar și spre mântuirea omului şi spre dobândirea în 
această viaţă a diferitelor daruri spirituale). 

Ca o concluzie la acest capitol, se poate adăuga faptul că, deşi părintele Ilie Cleopa a fost monah, totuși 
fiind unul dintre marii duhovnici ai neamului românesc, a reușit să adune în jurul să nu doar monahi, ci și 
mireni; aceştia veneau cu diferite necazuri din familie, iar acest lucru l-a făcut pe părintele, deși nelocuind 
“29 Arhimandritul Cleopa Ilie; Lumina și faptele credinţei, 14 Convorbiri realizate de Arhimandrit loanichie Bălan; Ed. Mitropo- 
liei Moldovei și Bucovinei; lași;1994; pg.86 

30 Ibidem, pg.86 

31 Ibidem, pg.80 E 

32 Ibidem, pg.85 (apud. Învățătura de Credinţă Creștină Ortodoxă, pg.487; Dicţionarul Teologic, Pr. |. Bria, 1991, pg.95-96) 

33 Ibidem, pg.90 

34 Ibidem, pg.105 


35 Din cuvintele Arhimandritului Cleopa Ilie, op.cit., pg.152 
36 Ibidem, pg.152 

în lume, să știe totuși ce este în lume. Luminat fiind de Dumnezeu, pentru viaţa sa înduhovnicită, a reușit 
să ofere, după cum s-a putut observa, sfaturi pentru viaţa de familie și pentru încercările cu care aceasta 
se confruntă în zilele noastre. 

Ce am putut întâlni specific la părintele Cleopa au fost poveţele despre cum este bine ca orice familie 
să îşi aleagă naşii, adică părinţii spirituali; deoarece aceștia vor avea rolul de consfătuitori și călăuzitori 
ai soților în viaţa lor de familie. Deci aceștia vor juca un rol în creșterea sau descreşterea duhovnicească 
a soţilor. 


ANEXĂ 

Din respect și evlavie pentru marii duhovnici ai neamului nostru românesc, pe care nu i-am abordat 
în această lucrare, am ales să așez în această anexă câteva cugetări ale altor câţiva duhovnici ai Bisericii 
noastre. Memoria și învăţăturile acestora au ţinut, ţin și vor ţine (cât va mai rândui Dumnezeu) vie, 
trează și lucrătoare conștiința morală a poporului nostru român (indiferent că vorbim de diasporă sau 
de românii care nu au părăsit acest teritoriu). Aceştia reprezintă o parte din istoria neamului nostru, iar 
credincioșii astăzi continuă să meargă la acești duhovnici, chiar numai pentru a le săruta crucea, în semn 
de recunoștință pentru moștenirea spirituală pe care ei ne-au lăsat-o. 

În următoarele câteva rânduri voi așeza unele cugetări de-ale lor. 


1. Părintele Arsenie Papacioc: „Iubirea răspunde la toate întrebările: iubirea aduce prunci, care dau 
valoare nemaipomenită căsniciei -zâmbetul lor- și creează unitate nezdruncinată familiei. Dar, vă repet, 
nașterea de prunci nu este scop căsniciei, este o consecinţă. Scopul este stimularea reciprocă spre mântuire.” 


2. Părintele lustin Pârvu: „Într-o familie, doar necazurile, încercările dau măsură înţelegerii, a coeziunii 
sufletești, a dragostei. 


3. Părintele Paisie Olaru: „Dacă fugi de copii, fugi de mântuire. Nici să nu rămâi la un singur copil, ca să 
nu-l pierzi și pe acela. Mai sănătoși sunt copiii mulți în casă.” 


4. Părintele Gheorghe Calciu-Dumitreasa: „Nu trageţi prea tare la juguri îndepărtate. Bucuraţi-vă mai 
mult unul pe altul, grăbiţi-vă, rugându-L pe Dumnezeu să vă binecuvinteze cu naștere de prunci, daţții vieții 
ceea ce este alei și lui Dumnezeu ceea ce este al Lui.” 


5. Părintele Atanasie Ștefănescu: „Piatra de temelie a societăţii este familia. Când s-a prăbușit familia, 
s-a prăbușit totul.*! 


6. Părintele Adrian Făgeţeanul: „Dumnezeu nu face nici o deosebire între monahi și mireni, și, în 
calendarul nostru, sunt mai mulţi sfinţi mireni decât călugări, mult mai mulţi. Adică soţ, soţie, copii în familie. 
Or, rugăciunea de care vorbește Dumnezeu, asta în duh și-n adevăr, se poate face chiar mai bine în ascuns, în 
familie, decât în public, în mănăstire.” 


7. Părintele Nicolae Tănase: „Calitățile celuilalt trebuie puse alături de greșelile noastre, de defectele 
noastre, în doi desagi în faţă. Greșelile celuilalt și calităţile noastre în ceilalţi desagi, în spate. In felul acesta nu 
vom vedea în fața noastră decât calităţile celuilalt și defectele noastre.” 


37 Părintele Arsenie Papacioc (ediție îngrijită de leromonah Benedict Stancu), Despre armonia căsătoriei, Ed. Elena, Constanţa, 
2013, pg.41 

38 Părintele Iustin Pârvu, Daruri duhovnicești, Ediţia 2, Ed. Eikon, Cluj-Napoca, 2010, pg.27 

39 Arhimandrit loanichie Balan, Părintele Paisie Duhovnicul, Ed. Doxologia, lași, 2010, pg.48 

40 Pr. Gheorghe Calciu-Dumitreasa, Viața părintelui Gheorghe Calciu după mărturiile sale și ale altora, Ed. Christiana, Bucureşti, 
2007, pg.277 

41 (audio) Părintele Atanasie Ștefănescu - Priviţi la esenţa lucrurilor (min.10); adresă site: soundcloud.com/radioot/pr- 
atanasie-stefanescu-priviti-esenta-lucrurilor 

42 Părintele Adrian Făgeţeanul, Viaţa mea mărturia mea, Ed. Areopag, 2012, pg.122 

43 Părintele Nicolae Tănase, Dea prietenie la iubire - Căsătoria, taina iubirii creștine, Ed. Agaton, Făgăraș, 2011, pg.27 (părin- 
tele Tănase încă este în viaţă; este cunoscut în ţară pentru centrul său pentru copiii orfani, centrul aflându-se pe Valea Plopu- 
lui) 

CONCLUZII 

După cum s-a putut observa în toate cele abordate mai sus, este evidentă preocuparea duhovnicilor 
români pentru problemele cu care familiile creștine sau cei care doresc să îşi întemeieze o familie se 
confruntă. Cu toate că ei sunt monahi, totuși au preocupări pentru ceea ce presupune viața de familie. 

Putem presupune cu o oarecare certitudine (pe baza celor tratate anterior) că monahii și-au îndreptat 
atenţia și spre soţi, copii, nu doar spre monahi sau cei care doresc să intre în monahism deoarece această 
mica biserică, numită familie, are un caracter tainic. 

Cei care doresc să păşească la Sfânta Taină a Căsătoriei și înaintea lui Dumnezeu pentru a-și uni 
sufletele și destinele, fomând un singur trup, practic vin şi își asumă lucrarea de a fi reflexie a unităţii 
divine pe pământ; deoarece Dumnezeu este Unul după fiinţă și întreit în ipostasuri. 

Observând aceste lucruri, putem înțelege de ce acești părinţi au căutat să vină cu răspunsuri 
duhovnicești la problemele de familie. Putem privi acest interes al lor ca pe o apologie asupra familiei 
binecuvântate de Dumnezeu şi întemeiată pe învăţăturile Evangheliei. Încercări nu există doar acum, 
acestea au existat și vor mai exista până la sfârșitul veacurilor; de aici observăm lupta neîncetată a 
diavolului contra lucrării lui Dumnezeu. El caută să distrugă tot ceea ce Dumnezeu a rânduit omului 
(înainte, dar și după cădere), deci vorbim de vrăjmașul care caută să piardă pe om (fie că este monah sau 
mirean). Lupta cu potrivnicul ne privește pe toţi, din acest motiv este bine ca familiile să urmeze sfaturile 
preoților de mir, dar și pe cele ale monahilor (în cazul de faţă cei trei duhovnici amintiţi). 

Trăirea interioare deosebită a duhovnicilor noștri a dus la luminarea raţiunii și inimii lor de către 
razele harului lui Dumnezeu; acest lucru permițându-le să poată vedea această lume dincolo de sfera 
materială/lumească. Viziunea lor asupra lumii fiind una profundă, prin urmare când oamenii veneau la 
aceștia pentru a cere ajutor în diferitele probleme casnice sau familiale ei reușeau să vada dimensiunea 
duhovnicească a acestor probleme; tocmai din motivele acestea și răspunsurile lor sau mai bine spus 
învăţăturile lor nu erau lipsite de sens, nu erau doar niște vorbe goale și lipsite de orice înțelegere. Cu 
atât mai mult că acestea erau întărite de viaţa lor deosebită (iar în cazul unora chiar și de minuni; acestea 
fiind daruri date lor de Dumnezeu pentru o viaţă ascetică). 

Biserica Ortodoxă nu s-a opus și nici nu a avut ceva împotriva implicării monahilor în viaţa de familie, 
ba mai mult chiar a văzut în lucrarea lor ceva benefic pentru trupul tainic al lui Hristos (care este instituţia 
şi comunitatea Bisericii). Acest lucru poate fi observat prin simplul fapt că aceste învățături sunt păstrate 
în opere literare, care până astăzi se găsesc la dispoziţia credincioșilor în diferite magazine sau la diferite 
edituri. Biserica Ortodoxă (fie că vorbim de cea din România sau din alte ţări), prin această modalitate 
încearcă să păstreze vie învățătura duhovnicească a acestora; cu toate că ei au trait în perioade de timp 
mai apropiate sau mai depărtate de zilele noastre totuși cuvântul lor rămâne viu şi lucrător în inimile și 
conştințele noastre. 

Ca un dicton, ca răspuns, pentru problemele familiei (dar în mod general pentru orice încercare 
ce vine asupra noastră, fie că vorbim de monah sau mirean) rămâne acesta: „Înapoi la Sfinţii Părinţi!” 
Acest dicton ne sugerează ideea reîntoarcerii la învăţăturile Sfinţilor Părinţi ai Bisericii lui Hristos. Căci 
învăţăturile duhovnicilor români se bazează nu doar pe Sfânta Scriptură, ci și pe învățăturile teologice 
și duhovniceşti ale Sfinţilor Părinţi (învățături păstrate de Biserică în Sfânta Tradiţie; Biserica fiind 
păstrătoarea și transmiţătoarea Sfintei Tradiţii). 

În concluzie, este bine ca laicii să accepte sfaturile și învățăturile acestor duhovnici despre familie, 
deoarece, după cum am putut observa, învăţăturile și viața lor se bazează pe normele de viaţă descoperite 
de Dumnezeu prin cele două izvoare ale revelaţiei divine, adică Sfânta Scriptură şi Sfânta Tradiţie. 

CATEDRALA, LĂCAŞ SFÂNT - 
SIMBOL AL ORTODOXIEI (Il) 


MARIA TCACIUC BRĂTEANU 


CATEDRALA MÂNTUIRII NEAMULUI - BUCUREȘTI 

Istoria ne spune că preocupările pentru construirea unei catedrale românești ortodoxe la București 
au existat încă din timpul Regelui Carol | (1881-1914). Astfel că după proclamarea României ca regat 
regele a înaintat Camerei Legislative un proiect de lege în acest sens. În anul 1891 Guvernul condus de 
Generalul loan Emil Florescu a hotărât organizarea unui concurs internaţional pentru realizarea unui 
proiect al catedralei. În urma acestei hotărâri a avut loc un protest al arhitecţilor români prin care au 
cerut organizarea unui concurs naţional, protest susţinut de către Mitropolitul Pimen al Moldovei. În 
revista „Analele de Arhitectură” nr. 6 din 1891 se spunea:,„Catedrala ţării este monumentul naţional cel 
mai important, care simbolizează în gradul cel mai înalt credinţa nestrămutată a poporului român în 
religia creştin- ortodoxă”. 

În anul 1892 la cerea Ministrului Cultelor şi Instrucțiunii Publice, Take Ionescu, Parlamentul a 
diminuat suma acordată pentru construirea catedralei. Mai târziu, în 1898 Spiru Haret a cerut bani pentru 
instituţiile de învăţământ începute şi neterminate. Noul ministru al Cultelor și Instrucţiiunilor Publice, 
Dr. Constantin Istrate a anunţat la ședința Sfântului Sinod din 11.05.1900 că banii repartizaţi pentru 
proiectul catedralei s-au cheltuit în alte scopuri și a propus ca Sfântul Sinod să se ocupe de construirea 

catedralei adunând bani prin subscripţie publică. Mitropolitul losif Naniescu a susţinut ca cel mai bun 
amplasament pentru construirea catedralei ar fi în Dealul Mitropoliei pe locul unei pieţe și a locului unde 
a fost casa familiei Brâncoveanu. Banii au început a fi adunaţi prin colectă publică. De remarcat a fost 
donația unei sume foarte mari de bani de către boierul basarabean Vasile Stroiescu(1902). Adunarea de 
fonduri pe liste de subscripţie a fost oprită odată cu izbucnirea Primului Război Mondial. 

După terminarea războiului a fost chiar o perioadă de multă speranţă, perioadă în care s-au făcut 
schiţe, proiecte și s-a vorbit despre amplasarea construcţiei. Mitropolitul primat Miron Cristea a fost 
unul dintre promotorii acestui proiect după 1918. La rugămintea sa Regele Ferdinand dă un Hrisov regal 
(10.05.1920) prin care a stipulat că ridicarea catedralei se va face în amintirea victoriei armatei române 
în Războiul de întregire a neamului spunând: „Suntem datori să ridicăm în capitala tuturor românilor 
Biserica Mântuirii Neamului ca simbol al unităţii sufleteşti a întregului neam”. 

Pe data de 4 februarie 1925 a luat ființă Patriarhia Română. La 1 noiembrie 1925 Patriarhul ales, Miron 
Cristea a reluat proiectul catedralei, iar Ministrul lonel |. Brătianu a deschis un buget pentru acest 
proiect. La prima şedinţă a Consiliului Naţional Bisericesc din 03-04.02.1926 s-a hotărât în comisii de 
specialitate demararea tuturor problemelor legate de amplasarea clădirii catedralei. Oameni de cultură, 
specialişti, arhitecţi, ingineri, profesori universitari ca: Nicolae lorga, Ing. Gheorghe Balș, Ministrul cultelor 
Aurel Vlad, primarul general al capitalei Dem Dobrescu şi alţii au făcut propuneri pentru amplasament. 
S-au propus peste 12 locuri. În cele din urmă s-a ajuns la o concluzie: Dealul Mitropoliei. Pe data de 
11.05.1929 a fost marcat locul și sfinţit prin punerea unei troițe. 

Începerea celui de-al Doilea Război Mondial a întrerupt preocupările legate de construcţia catedralei. 
Evenimentele politice care s-au succedat după terminarea războiului și în toată perioada comunistă au 
făcut ca proiectul construirii unei catedrale ortodoxe să nu se mai reia. 

După mulţi ani, după evenimentele ce au avut loc în Decembrie 1989, proiectul ridicării unei catedrale 
naţionale ca o voinţă a Sinodului, dar și a poporului român (în urma unor sondaje ce au întrunit peste 
60 % din voturi din rândul populaţiei ) a revenit în actualitate și s-a trecut la realizarea proiectului, la 
discuţii legate de amplasarea edificiului, la costuri, arhitectură etc. Pe data de 7 februarie1995 Patriarhul 
Teoctist a făcut un apel la conducerea de stat a ţării, la cler şi credincioși, aducând în actualitate ideea 
desăvârșirii proiectului construirii unei catedrale în capitala ţării ca pe un deziderat început cu mult 
timp în urmă. Astfel, în 1998, Ministrul Lucrărilor Publice Nicolae Noica a propus terenul construcţiei 
pe vechiul amplasament din Piaţa Unirii. În data de 27 ianuarie 1999 Guvernul României a dat H.G. 
nr.38/25.01.1999 privind elaborarea planului urbanistic zonal referitor la amplasarea catedralei în Piaţa 
Unirii, însoţit de studiile de fezabilitate. Pe data de 5 februarie 1999 în prezenţa Sfântului Sinod și a 
Adunării Naţionale Bisericeşti, a Preşedintelui României, Emil Constantinescu, a Primului Ministru Radu 
Vasile, a reprezentanţilor instituţiilor de stat și de cultură, a numeroși preoţi şi credincioși, Patriarhul 
Teoctist a sfinţit locul și a așezat piatra de temelie la baza căreia s-a pus un hrisov. La 14 aprilie 1999 a fost 
lansat concursul naţional de urbanism și arhitectură. La nici o lună de la acest eveniment a avut loc pe 
data de 7 mai 1999 vizita Papei loan Paul al II-lea, care s-a închinat înaintea crucii sfinţite pe locul unde 
era hotărâtă construcţia catedralei. Abia peste un an, pe data de 19 aprilie 2000 are loc transferarea 
terenului stabilit din Piaţa Unirii, din proprietatea statului către Patriarhia Bisericii Ortodoxe Române. 

Ulterior s-a constatat că proiectul elaborat sub coordonarea profesorului arhitect Augustin loan nu 
este de acceptat întrucât s-a redus substanţial suprafaţa amplasamentului, fapt arătat și de Permanenţa 
Consiliului Naţional Bisericesc (14 aprilie 2003). Ca urmare, se găsește un nou amplasament, în Parcul 
Carol, pe platoul unde era ridicat Monumentul Eroilor Comuniști (dat prin HG 468 /18.04.2003), cu 
menţiunea că Patriarhia trebuie să se ocupe de găsirea unui nou amplasament al monumentului. Între 
timp au fost făcute și alte propuneri de amplasament care însă au fost abandonate din diverse motive. 
Proiectul construirii catedralei este din nou oprit. Pe data de 16 februarie 2005 Guvernul României dă 
O.U.nr.19/17.03.2005 cu stabilirea unui nou amplasament predat de către Camera Deputaţilor Patriarhiei 
Române pe Dealul Arsenalului. 

Pe data de 29 noiembrie 2007 noul patriarh -Preafericitul Părinte Patriarh Daniel ales de către 
Colegiul Electoral Bisericesc la 12 septembrie 2007 şi înscăunat pe 30 septembrie 2007 a pus piatra 
de temelie a catedralei. Prin Hotărârea Consiliului Naţional Bisericesc s-a hotărât ca ridicarea 
catedralei să se facă pe Calea 13 Septembrie nr.4-60, sector5, între Ministerul Apărării Naţionale şi 
Palatul Parlamentului României. Realizarea proiectului a plecat cu organizarea unui concurs care să 
ţină seamă de funcţionarea liturgică, bazată pe reguli de arhitectură bisericească. În urma dezbaterilor 

s-a concluzionat să se organizeze trei simpozioane cu tema: „Noua Catedrală Patriarhală - Catedrala 
Mântuirii Neamului-arhitectură, structură, utilitate culturală”, care s-a desfăşurat în Aula Magna „Teoctist 
Patriarhul” din Palatul Patriarhal în zilele de 15 decembrie 2008, 26 iunie 2009 și 7 decembrie 2009. 
După discuţiile avute între Patrirhie și specialişti, în urma desfăşurării simpozionului s-a lansat licitaţia şi 
s-a stabilit şi termenul de predare a documentaţiei, cât și macheta viitoarei construcţii. 

Evaluarea finală a avut loc în perioada 30 iunie - 1 iulie 2010 la Palatul Patriarhal. A câștigat firma 
SC „Wanel Exim SRL” din Bacău, sub îndrumarea arhitectului Constantin Amariei, care la sfârșitul anului 
2010 a demarat începerea lucrărilor. Catedrala are 126,10 m lungime, 67,70 de m lăţime la absinde, 120 
de m înălţime până la baza crucii de pe turla principală, iar crucea va avea înălţimea de 7 m. Aria totală 
construită la sol este de 13.668,50 metri pătraţi iar aria totală desfășurată construită este de 52.529,20 
metri pătraţi. Aria totală utilă este de 36.897,96 metri pătraţi cu un volum de 323.000 de metri cubi. 
Capacitatea este de 6000 de pelerini și 1000 de scaune. Terenul aferent catedralei este de 38 de ha. 
Ușa principală are 120 de tone iar zidurile au grosimea de 2 m. De pe terasa cupolei principale se vede 
panorama orașului până în depărtare și se poate ajunge pe terasă cu ajutorul scărilor sau cu cele 8 lifturi 
interioare. Catapeteasma este unică în lume fiind realizată integral dintr-un micromozaic cu greutatea 
de 8 tone, pe o suprafaţă de 400 metri pătraţi. Catapeteasma are 23 de m lăţime și 18 m înălţime, fiind 
realizată făcută de pictorul Daniel Codrescu și echipa sa. 

Pe data de 11 noiembrie 2016 a fost turnat la Innsbruck (Firma Grassmayr) primul clopot de 25 de 
tone, cu un diametru de 3,35 m, fiind cel mai mare clopot în mișcare din lume situat într-un edificiu 
bisericesc și ridicat la înălţimea de 65 de m. Pe clopot se află în basorelief Patriarhul Daniel, ca un omagiu 
adus pentru binecuvântarea acestuia. Sunetul clopotelor se aude de la o distanţă de 15 km. Catedrala 
este dotată cu 6 clopote. 

Catedrala „Mântuirii Neamului” este una dintre cele mai mari catedrale din lume și are ca hram 
principal „Înălţarea Domnului” (Ziua Eroilor) iar ca hram secundar Sf. Apostol Andrei-cel întâi chemat, 
Ocrotitorul României (sărbătorit la 30 noiembrie). Pe data de 25 noiembrie 2018 a avut loc târnosirea 
de către Sanctitatea Sa Patriarhul Ecumenic Bartolomeu și Preafericitul Părinte Patriarh Daniel. Primul Te 
Deum în Catedrala Neamului a avut loc de Ziua Naţională a României și a fost oficiat de către Episcopul 
vicar leronim Sinaitul pe 01 decembrie 2018, la împlinirea celor 100 de ani de la Marea Unire. 

Din ansamblul liturgic face parte și Paraclisul „Învierea Domnului” construit în 2011 din sponsorizări, 
prin grija Părintelui Arhimandrit Ciprian Grădinaru și cu binecuvântarea Preafericitului Părinte Daniel, 
Patriarhul Bisericii Ortodoxe Române. În paraclis se află o copie fidelă a icoanei Maicii Domnului- 
Prodromiţa, făcătoarea de minuni (pictată după icoana originală care a fost pictată miraculos la lași în 
1863 şi a fost dusă la Sfântul Munte Athos, unde a devenit ocrotitoarea Schitului românesc Sfântul loan 
Botezătorul sau Prodromu) cât și racla cu sfintele moaște ale Sfântului loan Gură de Aur, Arhiepiscopul 
Constantinopolului. În paraclis se desfăşoară zilnic o activitate liturgică, pastorală şi misionară. Icoana a 
fost sfinţită pe 29 octombrie 2011. 

Catedrala Mântuirii Neamului este un simbol arhitectural tradiţional bizantin-românesc. În partea 
de vest se află două clădiri concave: „Casa Sfântului Andrei” ce este destinată clerului și întrunirilor şi 
„Casa Pelerinului”, destinată pelerinilor. Ambele clădiri sunt orientate cu concavitatea spre catedrală 
sugerând prin amplasarea lor piciorul unui mare potir. Piciorul potirului simbolizează iubirea Sfintei 
Treimi. Lampadarele (potirul în lumină) simbolizează Taina Mirungerii, locul de împlinire în comuniune 
a credincioşilor şi de recunoștință faţă de Dumnezeu, fiindcă sunt simbolul morţii faţă de păcat şi al 
învierii pentru sfinţenie și viața veșnică. Cele două braţe ale potirului reprezintă incinta de acces, ce are 
în centru său fântâna -— baptisteriu, simbol al Tainei Botezului. 

Cu atâtea și atâtea tergiversări și cu toate greutăţile, începutului locul unde s-a ridicat lăcașul sfânt şi 
unde se desăvârșeşte această operă în toată complexitatea sa este și va rămâne locul unui ideal sfânt, 
binecuvântat de Dumnezeu. Este locul încărcat de har și daruri dumnezeiești asupra credincioșilor pe 
calea mântuirii şi a comuniunii cu Dumnezeu și este de asemenea simbolul deschiderii misionare a 
Bisericii spre credincioşi, cu îndemnul la credinţă, smerenie și pocăință. 

Catedrala Mântuirii Neamului este și va rămâne un simbol al spiritualităţii naţionale în memoria eroilor 
neamului, a poporului român, un simbol al unităţii dintre generaţii, cât și a românilor de pretutindeni, 
simbol al demnităţii naţionale, al simbiozei dintre lucrarea duhovnicească şi cea socială a Bisericii şi nu 
în ultimul rând un reper istoric, un simbol al Ortodoxiei universale. 


Învierea 19 


MĂRTURISIREA LUI IISUS 
E NEDESPĂRŢITĂ DE URMAREA ACESTUIA 


Preot AUREL FEDIUC 
Parohia Crai Nou 


„Pe cel ce Mă va mărturisi pe Mine în fața 
oamenilor îl voi mărturisi şi Eu în faţa Tatălui Meu 
Care este în ceruri. Și cel ce nu-și ia crucea sa și | 
nu-Mi urmează Mie, nu este vrednic de Mine” 
(Matei 10, 32; 38 ) 

Biserica noastră a rânduit ca prima Duminică 
după Rusalii să fie închinată tuturor sfinţilor 
ştiuți și neștiuţi, care au făcut din viaţa lor o 
candelă aprinsă pe altarul veşniciei. Sfinţii au | 
conlucrat cu harul Duhului Sfânt coborât în fi 
lume la Cincizecime. Ei au fost din lume, „dar 
mai presus de lume”, au fost supuși încercărilor 
sau chiar au căzut; dar cu răbdare şi smerenie 
au urcat în viaţa lor dincolo de clipele dăinuirii 
efemere, oferind-o locaș „Cuvântului”. Sfinţenia 
absolută este atribuită lui Dumnezeu: „Sfinţiţi-vă 
şi veţi sfinți, că Eu, Domnul Dumnezeul vostru, 
sfânt sunt”(Levitic 11, 44 ); dar ea este o calitate 
care poate fi însușită și de om prin participare la 
sfinţenia lui Dumnezeu. 

Cunoaştem sfinţi care înainte au fost păgâni, 
păcătoşi ori virtuoși, bărbaţi ori femei, învățați 
sau neînvăţați, bogaţi sau săraci, români sau alte 
naţionalităţi, făcători de minuni și martiri pentru 
Hristos, care L-au mărturisit și urmat pe Domnul. 
Ei au fost oameni ca și noi, dar s-au jertfit cu 
prioritate lui Dumnezeu. 

Vom încerca explicăm unitatea dintre 
mărturisirea și urmarea lui Hristos, pe firul & 
pericopei evanghelice, dar și mărturisirea 
credinţei noastre în cinstirea sfinţilor. Mai întâi vom încerca să înțelegem ce înseamnă că: 

Mărturisirea lui lisus este nedespărţită de urmarea Acestuia 

Mărturisirea sau preamărirea unei persoane presupune fie credința în existenţa reală a ei și admiraţia 
care te face să-ți însușeşti comportamentul și indicaţiile ei; fie o mai puţină admiraţie, de pe margine, fără 
să reuşească să te facă să o imiţi sau să o asculţi. Însă mărturisirea lui Hristos presupune în mod absolut 
credinţa și iubirea față de persoana Lui, cât și implicit cunoașterea și urmarea învăţăturii Lui. Mântuitorul ne 
spune: „Eu sunt Calea, Adevărul și Viaţa” (loan 14, 6 ), ori, pentru a ajunge la sfințenie e nevoie de jertfă și 
de urmare necondiționată a căii adevărului Domnului lisus Hristos. Orice om este chemat la îndumnezeire, 
desăvârșire; pentru ca să ne mântuim și să ne facem locaș în ceruri suntem chemaţi ca, „lupta cea bună să 
luptăm” și Împărăţia lui Dumnezeu să o câştigăm. „Sfinţilor mucenici care bine v-aţi nevoit și v-aţi încununat 
rugați-vă Domnului să se mântuiescă sufletele noastre”. Sfinţii lui Dumnezeu au fost următori și împlinitori ai 
poruncilor lui Dumnezeu, voia lor a fost în deplin acord cu voia lui Dumnezeu, de aceea ei au înţeles că „cel 

ce are poruncile lui Domnului lisus şi le păzește, acela Îl iubeşte pe Dumnezeu și va fi iubit şi de Dumnezeu” 
(loan 14,21). 

lubirea este generatoare de împlinirea voii lui Dumnezeu, de mărturisirea Sa; dar iubirea trebuie să fie în 
inimă; Duhul Sfânt trebuie să fie în inimă. Îndreptăţit spune Sfântul Pavel că „Duhul lui Dumnezeu sălăşluieşte 
întru voi” (| Cor. 3, 16). lubirea presupune atât mărturisirea cât și urmarea Mântuitorului Hristos, iar urmarea 
este o condiţie firească a mărturisirii. Mântuitorul spune în Evanghelie că cine se va lepăda de EI, lepădat va 
fi şi de Tatăl ceresc, adică din Împărăţia lui Dumnezeu. 

La întrebarea Sf. Ap. Petru ce vor primi cei care l-au urmat pe Hristos, Mântuitorul răspunde: „cei ce Mi-aţi 
urmat Mie, la nașterea din nou a lumii, când Fiul Omului va ședea pe tronul slavei sale, veți ședea și voi pe 
douăsprezece tronuri, judecând cele douăsprezece seminţii ale lui Israel” (loan 19, 28 ). Adevăraţii următori 
ai lui Hristos au trăit în rugăciune, post și fapte bune. Numai rugăciunea, harul lui Dumnezeu și postul fac 
în așa fel ca noi să ne ridicăm pe baricadele sfnțeniei, să devenim sfinţi. Domnul Hristos spune în pericopa 
evangelică că: „Cel ce iubește pe tatăl său ori pe mama sa mai mult decât pe Mine, nu este vrednic de Mine; 
cel ce-și iubește pe fiul său ori pe fiica sa mai mult decât pe Mine nu este vrednic de Mine”(Matei 10, 37 ). 

Oare, Dumnezeu vrea să ne iubim părinţii cu jumătate de măsură? Nicidecum, ci de aici trebuie să înţelegem 
că iubirea lui Dumnezeu este prioritară, este mai mult decât totul; ba chiar ea impune şi iubirea semenilor (cf. | 
loan 4, 20). Sfinţii au împlinit şi această faptă în viață lor. Mai trebuie să ne amintim că mărturisitori și următori 
ai lui Hristos au fost nu numai Sfinţii Apostoli, ierarhii, mucenicii, muceniţele, împărații, cuvioșii, cuvioasele, 
martirii etc., ci şi cei care s-au jertfit în timpul persecuţilor, sau oameni de cultură și profesori de teologie care 
au suferit în închisorile comuniste. Ne amintim de părinţii profesori Dumitru Stăniloae, Constantin Galeriu, 
Ene Braniște etc., ori de Alexandru Mironescu membru al Rugului Aprins sau părinţii Arsenie Papacioc, Arsenie 
Boca, Nichifor Crainic etc. Aceștia și mulţi alţii au fost cei care nu s-au lepădat de Hristos în vremuri de încercare. 


Mărturisirea credinţei noastre în cinstirea Sfinţilor 

Biserica Ortodoxă a mărturisit întotdeauna credinţa în cinstirea sfinţilor, dar și moaștelor acestora. Sfinţii 
sunt purtători de har (Il Cor. 9, 14; Fapte 6, 8), mijlocitori și rugători lui Dumnezeu pentru noi, precum citim: 
„Nu încetez a mulțumi pentru voi, pomenindu-vă în rugăciunele mele”(Ef. 1,16); dar și prietenii lui Dumnezeu: 
„Voi sunteţi prietenii Mei, dacă faceţi ceea ce vă poruncesc'”(loan 15,14 ). Cea mai sfântă decât toți sfinţii și 
mai cinstită decât toți heruvimii și serafimii este Preasfânta Născătoare de Dumnezeu, Sfânta Fecioară Maria, 
Maica Mântuitorului nostru lisus Hristos. Urmează Sf. loan Botezătorul despre care Mântuitorul a spus că: „Nu 
s-a ridicat între cei născuţi din femei mai mare decât loan Botezătorul” (Matei 11, 11). Noi ne rugăm sfinţilor 
pentru că sunt „vase alese ale lui Dumnezeu”, dar și slujitori ai Acestuia. 

În acest sens, Sf. Ap. Pavel spune: „Mulţumesc lui Dumnezeu, Căruia îi slujesc din strămoşi, cu cuget curat, 
că te pomenesc neîncetat, zi și noapte, în rugăciunile mele” (| Tim. 1, 3). Dumnezeu este lăudat între sfinţii 
Lui (cf. Ps. 159, 1). Atât în Vechiul Testament, cât și în Noul Testament găsim nenumărate mărturii despre 
cinstirea drepţilor, proorocilor și sfinţilor lui Dumnezeu. De altfel cunoaștem o împărţire a proorocilor în: mari 
şi mici. Deși în VT. nu era dat încă Duhul, totuşi Sf. Ap. lacov (spre ex.) ne spune: „Şi s-a împlinit Scriptura care 
zice: Şi a crezut Avraam lui Dumnezeu și i s-a descoperit lui ca dreptate și a fost numit prieten al lui Dumnezeu 
(lacov 2 , 23). Prin darul și puterea lui Dumnezeu cei mai mulţi sfinţi sunt făcători de minuni. Observăm că 
„prin mâinile apostolilor se făceau semne și minuni multe în popor, și erau toți, într-un cuget, în pridvorul 
lui Solomon”(Fapte 5, 12). Apoi, „Ștefan (Apostolul ), plin de har și de putere, făcea minuni și semne mari în 
popor”( Fapte 6, 8). 

Sfinţii sunt şi vor rămâne modele de urmat pentru fiecare dintre noi. Ei sunt un continuu izvor de cultură 
şi doctrină teologică ortodoxă pentru Biserică și pentru noi toţi. Ei au fost adevărații cunoscători, comentatori 
şi trăitori ai învățăturii sfinte revelate de Dumnezeu. Sfinţii sunt „casnicii lui Dumnezeu” (Ef. 2, 19) şi împreună- 
lucrători la ogorul mântuirii sufletelor noastre. 

În ţara noastră se găsesc multe moaşte ale sfinţilor, spre care aleargă mii de credincioşi ca să ceară ajutorul 
şi puterea lor. Minunile și neputrezirea trupului lor după adormirea întru Domnul sunt dovezi ferme că sunt 
sfinţi şi purtători ai harului lui Dumnezeu. Fiecare dintre noi avem datoria de a-i cinsti pe sfinţi şi a ne ruga lor. 

„O, preacinstit și preamărit sobor al sfinţilor lui Dumnezeu, cei ce ca îngerii fără de trup aţi vieţuit și 
Domnului aţi plăcut, fiţi-ne mijlocitorii și rugătorii noştri! (din Acatistul Tuturor Sfinţilor). 

SFINŢENIA. TRĂIREA ÎN HRISTOS 


DELIA ELENA CONSTANTIN 
Dobândirea sfinţeniei se obţine -- Li at, ze ; za 
printr-o adorare a sfinţilor lui ia „aa E rit 
Hristos, ce și-a dat viaţa pentru Arteli ab N€AOC pie E - 


întreaga creaţie, pentru ca noi să de per Saeaie 
devenim fii ai lui Dumnezeu după Va S-E 

har, urmând chenoza Domnului. : 
Smerenia, ascultarea, se dobândesc 
prin desăvârşire, care este asemenea 
unui prototip al sfințeniei prin care 
se aprofundează taina iubirii. Sfinţii, 
acești mari rugători către Dumnezeu, | 
strălucesc printr-o mireasmă ce | 
înmiresmează prin profunzimea |. 
caracteristică adâncul inimii noastre, : 
ca o rugăciune continuă către 
dobândirea rugăciunii lăuntrice. | 

Rugăciunea sfinţilor către 
Dumnezeu transmite o parte. 
din iubirea divină către om, ca 
o perspectivă a cunoașterii, în | 
principal a ascultării, ce este și se 
adânceşte în prototipul sfinţeniei. 

Trăirea în Hristos se conturează | aia 
ca un balsam adus celor ce viețuiesc  4”4 
după poruncile lui Hristos, după . 
marea Sa iubire de oameni, ce l-a 
readus pe om la starea cea dintii. 
Afirmăm prin aceasta că sfințenia 
sfinţilor ce au trăit în rugăciune 
aprofundează și  transfigurează 
menirea creaţiei, spre desăvârșirea 
în Hristos. Prin Hristos, care este 
iubire și smerenie, se adânceşte întreaga ființă a omului spre chenoză, pentru ridicarea sa la prototipul 
cu care este chemat să devină chip și asemănare. Starea la care este adus omul, această făptură ce a 
zămislit-o Dumnezeu prin iubirea Sa de oameni, se descoperă pe Sine într-o călătorie spre divinitate, 
spre Absolut. 

Fericitul Augustin descrie acest aspect minunat pe care îl consideră ca o frumuseţe interioară specifică 
ce caracterizează profunzimea lăuntrică și pune în valoare aspectul său interior. 

Prin urmare, afirmăm că sfințenia se actualizează printr-un proces al desăvârşitei iubiri a lui Dumnezeu, 
ce mereu va aduce ca o continuitate profundă iubirea Tatălui, prin care se reînnoiește întreaga omenire, 
prin iubirea Sa divină. Divinitatea, ca şi apartenenţă la ceea ce denumim sfinţenie, va fi mereu accesibilă 
prin ascultare, smerenie şi desăvârșire. 

Sfinţii se aduc pe sine în marea lor iubire față de Dumnezeu, ca o rugăciune ce va contempla 
frumuseţea negrăită a Cerului, prin care se conturează creaţia divină, ca o fericire supremă spre dăruirea 
de Sine a lui Dumnezeu, ca un altar al iubirii divine. 

ROMÂNIA, ȚARĂ RIDICATĂ PE JERTFELE 
EROILOR NEAMULUI 


Preot dr. EMANUEL GAFIȚA 
Garnizoana Lugoj 


„Un popor care nu își cunoaște istoria și eroii, e ca un copil care nu îşi cunoaște părinţii” (Nicolae 


lorga). 


Guvernul României, prin Decretul-Lege nr. 
1693, din 20 aprilie 1920, a aprobat propunerile 


Bisericii Ortodoxe Române și ale Ministerului 3 
de Război pentru a se sărbători, în fiecare an, | 
Ziua Eroilor, atunci când se celebrează Înălțarea |. 
Domnului lisus Hristos cu trupul la cer. Această $. 


decizie a fost întreruptă după anul 1948, regimul 
comunist asigurându-se că tradiţia religioasă 


a Zilei Eroilor este ascunsă sub onoarea eroilor, ş A 


la 9 mai, avându-se în vedere Ziua Victoriei în 


Al Doilea Război Mondial, chiar dacă eroi erau 
doar cei ce luaseră parte la Campania din Vest, | 


în 1944-1945. 

La inițiativa Comitetului Central al Societăţii 
Mormintelor Eroilor căzuţi în Război (1916- 
1921), Guvernul României a aprobat, în luna 
mai 1923 procedurile pentru stabilirea Eroului 
Necunoscut care a fost stabilit dintre osemintele 
a zece ostași, căzuţi în luptele de pe Valea 
Jiului (Rasoviţa), Valea Prahovei (Azuga), Ciucea 
(Transilvania), București-Argeş-Neajlov (Bălăria), 
Mărăști, Mărășești, Oituz, Târgu Ocna, Topraisar 
(Dobrogea) și Chișinău (Basarabia), dispuse 
în zece sicrie. Acestea au fost aduse în Biserica 
Adormirea Maicii Domnului din Mărășești, la 
15 mai 1923 şi a fost desemnat elevul Amilcar 
Săndulescu din Liceul Militar Dimitrie Sturdza, 
de la Craiova, orfan de război (tatăl a fost 

învăţător şi sublocotenent de rezervă căzut în luptele de la Mărăști), pentru a decide, prin premoniţie, 


eroul necunoscut. 


Coșciugul cu osemintele Eroului Necunoscut a fost transportat în Capitală, fiind depus în Biserica 
Mihai Vodă din București și înhumat în faţa Muzeului Militar din Parcul Carol |, la 17 mai 1923 (zi când se 


sărbătorea Înălțarea Domnului şi Ziua Eroilor). 


În vreme ce trompetul suna semnalul Pentru Onor, în toată ţara, pentru două minute, s-a oprit 
orice activitate. Clopotele bisericilor, sirenele fabricilor şi locomotivelor au transmis semnalele pentru 


reculegere și liniște de la un capăt la altul al țării. 


În temeiul legilor adoptate, în vremea interbelică, Societatea Cultul Eroilor a strâns în mausolee, 


cimitirele definitive ale eroilor și cimitirele civile, rămășițele a 200000 de eroi români și militari străini, ce 
se aflau în morminte izolate sau grupuri de morminte răzlețe; a repatriat din şi în străinătate osemintele 

a peste 1500 de eroi, pe baza convențiilor stabilite; a construit 106 cimitire militare definitive şi 13 
mausolee; s-au asimilat mormintele de război și cele ale ostașilor și civililor căzuţi în timp de pace în 
luptele pentru apărarea granițelor, a ordinii publice şi a siguranţei naţionale. Activitatea Societății Cultul 
Eroilor este continuată, astăzi, de Asociaţia Naţională Cultul Eroilor Regina Maria. 

Răspunzând propunerii Patriarhului Teoctist Arăpașu, la 30 mai 1995, prin Legea nr. 48, Parlamentul 
României a proclamat Ziua Eroilor în aceeaşi zi cu Sărbătoarea Înălţării Domnului, reîntorcându-ne la 
tradiţia din vremea interbelică. 

Începând cu anul 2003, Zilei Eroilor i s-a conferit statutul de sărbătoare naţională, continuând o 
tradiţie românească statornicită în perioada de după Primul Război Mondial. În acest an de grea încercare 

Sărbătoarea Înălţării Domnului şi Ziua Eroilor, a fost sărbătorită în data de 28 mai în condiţii deosebite. 
Au fost organizate în ţară ceremonii pentru cinstirea memoriei eroilor știuți și neștiuţi, căzuți pe toate 
câmpurile de bătălie și în toate timpurile, pe ale căror morminte s-a înălţat România. Manifestările, mai 
restrânse din cauza pandemiei, i-au avut prezenţi și pe preoţii ce au înălţat rugăciuni pentru iertarea 
păcatelor celor răpuși în luptă și pe militarii prezenţi la ceremoniile de depunere a coroanelor de flori 
organizate la monumentele din ţară? 

Încercând să dea un răspuns liturgic la întrebarea „de ce se face pomenirea eroilor în ziua de Înălţare?”, 
Părintele Ene Branişte răspunde: „În Biserica românească se face pomenirea generală a eroilor, adică a 
tuturor celor morţi pe câmpurile de luptă, în Joia Înălţării Domnului, pentru ca sufletele celor care s-au 
jertfit pentru patria lor să se înalțe cu Domnul în slava cerească”: 

Având în atenţia noastră toate argumentele menţionate se cuvine să menţinem vie flacăra neamului 
strămoșesc aprinsă prin sângele vărsat de înaintașii noștrii, ale căror nume sunt scrijelite în foaia de aur 
aţării, pomenindu-i neîncetat și păstrându-le vie memoria ca a unora ce au reprezentat pietrele cele din 
capul unghiului ale vetrei noastre strămoșești. 


1 Colonel (ret) Constantin Chiper, „România de astăzi, clădită pe jertfele Eroilor”, în Observatorul Militar, Nr. 21/2020, p. 1. 

2 Locotenent Colonel Adrian Voinea ş.a., „Ziua Eroilor”, în Observatorul Militar, Nr. 22/2020, p. 4. 

3 Pr. Prof. Dr. Ene Branişte, Liturgică Generală cu noțiuni de artă bisericească, Editura Institutului Biblic şi de Misiune al 
Bisericii Ortodoxe Române, Bucureşti, 1985, p. 343. 

COMEMORĂRI ȘI ANIVERSĂRI 


COMUNICAT DE PRESĂ PRIVIND CENTENARUL 
TRATATULUI DE LA TRIANON 
(4 iunie 1920 — 4 iunie 2020) 


La toate bisericile din Patriarhia Română, în timpul Sfintei Liturghii şi la slujba Parastasului pentru eroi, 
din data de Joi, 4 iunie 2020, vor fi pomeniţi eroii, soldații, luptătorii, diplomaţii români şi toți cei care au 
contribuit la realizarea României Mari la nivel naţional, între anii 1916-1918, şi recunoaşterea acesteia pe 
plan internaţional, în special prin Tratatul de la Trianon din 4 iunie 1920. 

Veşnica lor pomenire din neam în neam! 


Biroul de Presă al Patriarhiei Române 


CE ESTE TRATATUL DE LA TRIANON? 

Tratatul de la Trianon a fost semnat la data de 4 iunie 1920 între Puterile Aliate învingătoare în 
Primul Război Mondial și Ungaria, în calitate de stat succesor al Imperiului Austro-Ungar, stat învins în 
Primul Război Mondial. Tratatul a fost semnat în Palatul Marele Trianon de la Versailles de către 16 state 
aliate (inclusiv România), pe de o parte, și de Ungaria, de altă parte. 

Tratatul a fost semnat pentru a stabili frontierele noului stat Ungaria cu vecinii săi: Austria, Regatul 
Sârbilor, Croaților și Slovenilor (stat devenit ulterior lugoslavia), România și Cehoslovacia. Tratatul de 
la Trianon a făcut parte din seria tratatelor încheiate la finalul Primului Război Mondial, celelalte fiind 


Învierea 25 


tratatele de pace încheiate de Puterile Aliate cu Germania (la Versailles, în 28 iunie 1919), Austria (la 
Saint Germain en Laye, în 10 septembrie 1919), Bulgaria (la Neuilly, în 27 noiembrie 1919) şi cu Turcia (la 
Sevres, semnat la 4 iunie 1920 și repudiat apoi, fiind înlocuit cu tratatul de la Lausanne). 

Tratatul este divizat în patru părţi. Prima parte include Pactul Ligii Naţiunilor (parte comună pentru 
toate tratatele de pace încheiate după Primul Război Mondial). 

Partea a doua (articolele 27-35) defineşte frontierele Ungariei cu statele vecine. În principiu, acestea 
sunt actualele frontiere ale Ungariei. Frontiera româno-ungară este descrisă în secţiunea a doua a 
articolului 27 (traseul actualei frontiere între România și Ungaria). 

În principiu, Tratatul consfințea includerea teritoriului Croaţiei-Slavoniei (partea de nord a Republicii 
Croaţia) și Voivodinei (inclusiv treimea de vest a Banatului) în cadrul Regatului Sârbilor, Croaților şi 
Slovenilor, a Slovaciei și Ruteniei (azi: Republica Slovacia și, respectiv, Regiunea Transcarpatia din 
Ucraina) în cadrul Cehoslovaciei, a Transilvaniei și părții răsăritene a Banatului în cadrul României și a 
Burgenlandului în cadrul Republicii Austriei. 

Partea a treia (articolele 36-78), intitulată „Clauze politice pentru Europa”, conţinea o serie de clauze 
privind, pe de o parte, cadrul bilateral al relațiilor dintre Ungaria și statele vecine, recunoașterea unor 
clauze politice privind anumite state din Europa (Belgia, Luxemburg etc.), dispoziţii referitoare la 
cetățenie, protecția minorităţilor naţionale. 

Partea a patra (articolele 79-101), intitulată „Interesele Ungariei în afara Europei”, conţinea prevederi 
referitoare la renunţarea de către Ungaria la tratatele încheiate de către Dubla Monarhie cu Maroc, Egipt, 
Siam (Thailanda de azi) și China. 

Frontierele Ungariei cu statele vecine, astfel cum au fost descrise în tratat, au fost delimitate în anii 
imediat următori. Singura excepţie a fost oraşul Sopron (în limba germană Odenburg) din Burgenland, 
care, în urma unui plebiscit ţinut la data de 14 decembrie 1921, a decis să rămână parte a Ungariei. 

Dispoziţiile tratatului referitoare la minoritățile din Ungaria au fost aplicate parţial, astfel că procesul 
de asimilare a acestora a continuat, Ungaria fiind, în prezent, unul din statele cele mai omogene etnic 
din Europa. 

Apariţia noilor state independente și reîntregirea celor deja existente după dezintegrarea Austro- 
Ungariei și semnarea Tratatului de la Trianon 

Tratatul de la Trianon a consfințit existenţa unui stat maghiar independent, ideal al revoluţionarilor 
maghiari de la 1848 și al oamenilor politici maghiari în perioada de sfârșit a Dublei Monarhii, chiar dacă 
nu în frontierele imaginate de aceştia. În ciuda acestui fapt, Tratatul a fost și continuă să fie perceput în 
mentalul colectiv maghiar drept o catastrofă. Din această perspectivă Tratatul de la Trianon reprezintă 
doar actul care a consfințit sfârşitul regatului Sfântului Ştefan, regat care, de facto, dispăruse în secolul 
al XVI-lea, prin înfrângerea de la Mohâcs și divizarea teritoriilor sale între Imperiul Otoman și Sfântul 
Imperiu Roman (devenit ulterior Austria și, în 1867, Dubla Monarhie, Austro-Ungaria), dar care, formal, 
a continuat să existe, împărații de la Viena purtând până la sfârșit și titlul de regi apostolici ai Ungariei. 

Tratatul de la Trianon a consfințit trecerea către statele succesoare sau vecine a 71% din teritoriul 
Transleithaniei (partea ungară a Dublei Monarhii) și a 63% din populaţie, aceasta din urmă, în majoritatea 
ei, alcătuită din etnici ne-maghiari. Totuși, traseul noilor frontiere, în multe cazuri, nu s-a suprapus 
graniţelor etnice (din motive obiective, dată fiind imposibilitatea delimitării exacte a regiunilor cu 
populaţie amestecată), astfel că peste sau 2.535.000 de etnici maghiari au ajuns în afara teritoriului 
Ungariei, majoritatea lor trăind de-a lungul graniţelor din statele succesoare noi. 

Tratatul nu a ocupat un rol la fel de important în conștiința populaţiei statelor succesoare sau vecine; 
în principiu, pentru acestea Tratatul de la Trianon a consfințit realizarea dreptului la autodeterminare al 
popoarelor din Transleithania (partea ungară a Dublei Monarhii) şi a consfințit o realitate existentă pe 
teren (majoritatea teritoriilor fuseseră deja ocupate de către forțele armate ale României, Cehoslovaciei 
şi Regatului Sârbilor, Croaților și Slovenilor). 

Deși istoriografia maghiară și unii oameni politici maghiari au susţinut că Dubla Monarhie reprezentase 
o soluție mai echitabilă pentru minorităţi și că slovacii, croații, rutenii, românii din Transilvania ar fi 
fost mai favorizați în cadrul Dublei Monarhii decât în statele succesoare, nici un grup etnic din Dubla 

Monarhie nu a susţinut revenirea la starea de lucruri anterioară Primului Război Mondial. Deși slovacii şi 
croații au urmărit să obţină independenţa aproape imediat după 1920, scopul lor era crearea propriilor 
state naţionale, ideal realizat abia după 1990. 

Regatul Ungariei, statul rezultat în urma Primului Război Mondial, a urmărit revizuirea, fie și parţială, 
a Tratatului de la Trianon, aliindu-se, în acest scop, cu statele revizioniste, Germania și Italia. Deşi în 
perioada 1938-1941 s-a reușit anexarea unor teritorii care aparținuseră Dublei Monarhii (1938 - sudul 
Slovaciei, 1939 - Ucraina Subcarpatică, 1940 - nordul Transilvaniei, 1941 - teritorii aflate azi în Serbia, 
Croaţia și Slovenia), frontierele de la Trianon au fost consfinţite din nou în anul 1947, prin Tratatul de 
Pace de la Paris (10 februarie 1947), încheiat între Puterile Aliate și Ungaria. 

Tratatul de Pace de la Trianon a fost semnat la 4 iunie 1920 de Franţa, Marea Britanie, Italia, Statele 
Unite, Japonia, România, Regatul Sârbilor, Croaților şi Slovenilor, Cehoslovacia și alte nouă state - pe de 
o parte - şi de Ungaria, pe de altă parte, aceasta fiind reprezentată de Agost Benârd și Alfr&d Drasche- 
Lăzâr. Din partea României Tratatul a fost semnat de dr. lon Cantacuzino, ministru de stat şi Nicolae 
Titulescu, fost ministru. 

Tratatul a fost ratificat de Marea Britanie în mai 1921 și de Franţa în iunie 1921. Cu ocazia dezbaterilor 
referitoare la ratificarea de către Franţa, Aristide Briand a confirmat frontierele fixate pentru România și 
integritatea sa teritorială, spunând: „Franţa nu va interveni niciodată împreună cu guvernele aliate și 
prietene, pentru a dăuna dreptului României la suveranitate naţională, oricât de puţin”. 


Extrase: 

„Articolul 45. Ungaria renunţă, în ceea ce o privește, în favoarea României, la toate drepturile și 
teritoriile asupra fostei monarhii Austro-Ungare situate dincolo de frontierele Ungariei, astfel cum sunt 
fixate la art.27, partea a II-a (Frontierele Ungariei) şi recunoaște prin prezentul Tratat sau prin orice alte 
Tratate încheiate în scopul de a îndeplini prezenta încheiere, ca făcând parte din România.” 

„Articolul 47. România recunoaște și confirmă, faţă de Ungaria, angajamentul său de a accepta 
inserarea, într-un tratat încheiat cu principalele puteri aliate și asociate, a dispoziţiilor socotite necesare 
de către aceste puteri, pentru a proteja în România interesele locuitorilor care diferă de majoritatea 
populaţiei prin rasă, limbă şi religie, precum și pentru a proteja libertatea de tranzit și un regim echitabil 
pentru comerţul celorlalte naţiuni.” 

„Articolul 161. Aliaţii și guvernele asociate afirmă şi Ungaria acceptă responsabilitatea Ungariei și 
aliaților ei pentru cauzele de pierderi şi daune la care guvernele aliate, asociate și cetăţenii lor au fost 
supuși, ca o consecinţă a războiului impus prin agresiunea Austro-Ungară și aliaţii ei” 

CHIRIARHUL ARADULUI, FIU DUHOVNICESC AL 
EPARHIEI NOASTRE, LA ANIVERSARE 


REDACŢIA 


Înaltpreasfinţitul Părinte Timotei Seviciu, Arhiepiscopul Aradului, a împlinit joi 4 iunie, vârsta de 
84 de ani. 


Înaltpreasfinţitul 
Arhiepiscop Timotei (cu 
numele de mirean de Traian 
Petru) Seviciu s-a născut la 4 
iunie 1936 la Timișoara, din 
părinţii Caius și Vioara. Unchiul 
său pe linie paternă, notarul 
Sevici din Lugoj, a fost arestat 
în anul1948de autorităţile 
comuniste. A urmat școala 
elementară în Timişoara şi mai 
apoi studiile medii la Liceul 
„Constantin Diaconovici Loga” 
din Timişoara, între anii 1946- 
1953. Între anii 1953-1957a 
urmat studiile superioare 
la Institutul Teologic Universitar 
din București, alegând ca 
subiect pentru teza de licenţă „Hristologia şi soteriologia Sfântului Atanasie cel Mare”. Între 1957-1960 a 
urmat cursurile de doctorat la același Institut,cu specialitatea Patrologie și specialitatea secundară Istoria 
bisericească universală. La data de 5 iunie 1973, a susținut teza de doctorat cu titlul: „Doctrina hristologică 
a Sfântului Chiril al Alexandriei, în lumina tendinţelor actuale de apropiere între Biserica Ortodoxă și 
vechile Biserici Orientale” coordonatorul lucrării fiind părintele profesor dr. loan G. Coman. În perioada 
studiilor doctorale a efectuat stagii de specializare în Elveţia, la Facultatea de Teologie Protestantă 
din Neuchâtel în 1967, la Institutul ecumenic de la Bossey (1967-1968) și la Facultatea de Teologie din 
Frieburg (1971-1972). De asemenea, a urmat și cursurile de limba și literatură franceză ale Universităţii din 
Neuchâtel. În această perioadă a participat la numeroase întruniri ecumenice din diferite centre europene. 

La 1 februarie 1961, a fost numit profesor la Seminarul Teologic din Caransebeș. De la 1 octombrie 1961 a 
funcţionat ca secretar eparhial la Arad, iar de la 1 iulie 1962 la Timișoara. La 1 aprilie 1968 a fost numit vicar 
administrativ al Arhiepiscopiei Timișoarei și Caransebeșului. 

La 22 octombrie 1961 a fost hirotonit diacon necasătorit, iar la 10 martie 1968, preot. În data data de 24 
iunie 1969 a fost tuns în monahism la Mănăstirea Hodoș-Bodrog, primind numele Timotei, iar la data de 6 
decembrie 1970, în urma aprobării Sfântului Sinod al Bisericii Ortodoxe Române, a fost hirotesit arhimandrit. 

La cererea și recomandarea mitropolitului Nicolae Corneanu, Sfântul Sinod, în ședinta din 15 
decembrie 1975, l-a ales pe arhimandritul dr. Timotei Seviciu în postul de episcop-vicar al Arhiepiscopiei 
Timişoarei şi Caransebeșului, cu titlul „Lugojanul”. Dr. Timotei a fost instalat ca episcop-vicar la Timişoara în 

data de 7 februarie 1976. La ceremonia de întronizare au participat mitropolitul Nicolae Corneanu, 
episcopii Visarion Aştileanu al Aradului şi Vasile Coman al Oradiei. 

În anul 1984, după trecerea la cele veşnice a episcopului Visarion Aştileanu al Aradului, membrii 
Colegiului Electoral Bisericesc, împreună cu membrii Adunării eparhiale a Episcopiei Aradului, convocați 
pentru ziua de 30 septembrie 1984, l-au ales în unanimitate pe Preasfinţitul Timotei Lugojanul, episcopul 
vicar al Arhiepiscopiei Timişoarei şi Caransebeşului, ca episcop al Aradului. 

Instalarea ca episcop a avut loc la data de 2 decembrie 1984, în Catedrala „Sfântul loan Botezătorul” 
din Arad, în prezența mitropoliţilor Antonie Plămădeală al Ardealului şi Nicolae Corneanu al 
Banatului, precum și a episcopilor Vasile Coman al Oradiei, Emilian Birdaș al Albei lulii și a lui Gherasim 
Hunedoreanul, arhiereu-vicar al Episcopiei Aradului. 

În timpul păstoririi sale a fost înălţată în Arad o nouă catedrală ortodoxă, cu hramul „Sfânta Treime” şi 
„Sfântul Nicolae”, care, la data de 6 decembrie 2008 a fost târnosită de patriarhul Daniel. Piatra de temelie 
a noii catedrale episcopale, situată în cea mai aglomerată intersecție din centrul municipiului Arad, a 
fost pusă de arhiepiscopul Timotei Seviciu la 24 noiembrie 1991. Noua catedrală ortodoxă din Arad este 
prima catedrală episcopală începută, finalizată și târnostită în România după căderea comunismului. 

Sub păstorirea arhiepiscopului Timotei Seviciu au fost construite peste 70 de biserici în judeţele Arad 
şi Hunedoara și au fost restaurate peste 450 de lăcașuri de cult, multe dintre ele monumente istorice. 

Au fost efectuate lucrări de restaurare a mănăstirii Hodoș-Bodrog, cea mai veche aşezare monastică 
cu viaţă monahală neîntreruptă din România. De asemenea, au început ample lucrări de restaurare a 
întregului complex arhitectonic de la Mănăstirea „Sfântul Simeon Stâlpnicul”, din cartierul Gai, aici fiind 
inaugurat, la data de 7 august 1989, Muzeul colecției de artă şi carte veche românească. De asemenea, 

în incinta mănăstirii a fost ridicată o nouă biserică, cu hramul „Acoperământul Maicii Domnului”, sfinţită 
de asemenea de patriarhul Daniel. Arhiepiscopul Timotei a acordat atenţie și celorlalte așezăminte 
monahale, înfiinţate sau reînființate după 1990, cum sunt mănăstirile de la Feredeu, Roșia, Almaș, 
toate din județul Arad și mănăstirea Crișan, schiturile de la Cetatea Colț, Ghelari, Sfântul Nicolae de 
la Vulcan, Straja, Cucuiș, toate din judeţul Hunedoara. 

În anul școlar 1994-1995, ca urmare a iniţiativei Arhiepiscopului Timotei, Sfântul Sinod al Bisericii 
Ortodoxe Române, în ședința din 13 ianuarie 1994, a aprobat înființarea Seminarului Teologic Liceal 
Ortodox Arad, instituţie de învățământ teologic în care aveau sa fie pregătite noile generaţii de preoți, 
profesori de religie sau cântareţi bisericeşti, reînnodând astfel tradiţia teologică a Aradului, suprimată în 
anul 1948, prin desfiinţarea Academiei Teologice din Arad, fostul Institut Teologic Diecezan. 

La iniţiativa Arhiepiscopului Timotei și cu aprobarea Sfântului Sinod, începând cu anul școlar 1991- 
1992, la Prislop s-au deschis cursurile Seminarului Teologic Liceal-Monahal „Sfânta Ecaterina” pentru 
fete, cu o durată de școlarizare de cinci ani. 

Încă de la înfiinţarea Facultăţii de Teologie din cadrul Universitatii „Aurel Vlaicu“, Arhiepiscopul Timotei 
a rămas strâns legat de această instituţie, fiind și cadru didactic, predând Istoria Bisericească Universală. 

La toate acestea se adaugă sutele de preoţi pe care Înaltpreasfinţitul Timotei i-a hirotonit. 

La inițiativa Arhiepiscopului Timotei, în municipiul Arad a fost înfiinţată Cantina Socială „Sfântul 
Nicolae” (2007) şi Centrul, Teofania”pentru consilierea și adăpostirea victimelor violenţei în familie (2008). 

Începând cu anul 1992, prin hotărârea Sfântului Sinod, comunităţile româneşti din Ungaria, care 
aparţin Vicariatului ortodox din Gyula, au revenit sub jurisdictia canonică a Episcopiei Aradului. În 
calitatea de arhipăstor al românilor din Ungaria, între anii 1992-1999, Arhiepiscopul Timotei a sprijinit 
activitatea catehetică a parohiilor ortodoxe românești din Ungaria și a efectuat numeroase vizite 
canonice. 

Arhiepiscopul Timotei, din încredințarea Sfântului Sinod, a primit diferite misiuni de reprezentare 
a Bisericii Ortodoxe Române la întrunirile ecumenice de peste hotare. Astfel, în decursul timpului, 
Înaltpreasfinţia Sa a participat la conferinţe teologice interconfesionale şi intercreştine ce au avut loc 
în Elveţia, Franţa, Germania, Suedia, Finlanda și Statele Unite ale Americii. 

Respectul comunităţilor locale față de Arhiepiscopul Timotei a fost marcat în mai multe rânduri, prin 
acordarea titlului de „Cetăţean de Onoare” al municipiului Petroșani (1997), al municipiului Brad (2002), 
al municipiului Arad (2004) și al judeţului Hunedoara (2009). 

La data de 18 iunie 2009, prin hotărârea Sfântului Sinod al Bisericii Ortodoxe Române, Episcopia 
Aradului, lenopolei și Hălmagiului a fost ridicată la rang de Arhiepiscopie, iar Preasfinţitul Timotei la 
rang de Arhiepiscop. Ceremonia de ridicare a Episcopiei Aradului la rang de Arhiepiscopie a avut loc la 
data de 28 noiembrie 2009, în Catedrala „Sfânta Treime” din Arad, în prezenţa Patriarhului Daniel. Alături 
de Patriarhul Daniel, la manifestările organizate au mai fost prezenti 30 de ierarhi, membri ai Sfântului 
Sinod. 

A fost decorat în februarie 2004 cu Ordinul Meritul Cultural în grad de Mare Ofiţer, Categoria G - 
„Cultele”, „în semn de apreciere deosebită pentru activitatea susținută în domeniul cultelor, pentru 
spiritul ecumenic și civic dovedit și pentru contribuţia avută la întărirea legăturilor interconfesionale, de 
bună și pașnică convieţuire între toţi oamenii”. 

A publicat numeroase studii, articole și materiale religioase în presa bisericească și cea laică. 


Îi dorim și noi Înaltpreasfinţiei Sale, pe această cale, bogată înzilire de la Hristos Arhiereul Cel 
veşnic, cu roade duhovnicești alese, spre bine personal și al păstoriţilor! 

PĂRINTELE PROTOPOP DR. IOAN BUDE, LA 
PATRU DECENII DE SLUJIRE A BISERICII 


REDACŢIA 


S-au împlinit patru decenii de vrednică activitate pastoral-misionară a părintelui protopop dr. 
loan Bude de la Timișoara. 


S-a născut la 24 iulie 1954, în 
comuna Vermeș, județul Caraș- 
Severin, din părinţii lacob și 
Brândușa Bude, agricultori. Școala 
primară (clasele I-VIII) a urmat-o 
în Vermeș, Seminarul Teologic 
în Caransebeș, iar Facultatea 
de Teologie în Sibiu, licenţiat 
promoţia 1979. 

A obţinut înaltul titlu de doctor 
în Teologie, specializarea Studiul 
Noului Testament, la Sibiu, la 23 
iunie 1999, cu teza: „Romani 12,1: 
„Închinarea cea duhovnicească”, 
Elemente liturgice creștine în 
cuprinsul Noului Testament”, 
coordonator științific fiind Pr. prof. 
dr. Vasile Mihoc. 

În anul 1979 este hirotonit 
diacon, cu atribuţii de muzeograf la parohia Reșița | și Colecţia Muzeală a Protopopiatului Reşiţa (Caraș- 
Severin), rămânând astfel până în anul 1986. În anul 1986 este hirotonit preot la parohia Reşiţa |, cu 
atribuţii de secretar-contabil la Protopopiatul Reșița, îndeplinind această ascultare până în anul 1992. 

În anul 1992 vine în Arhiepiscopia Timişoarei, unde este desemnat preot (prin concurs) la Parohia 
Timişoara-Cetate (actuala Timișoara-Zona Dacia). În perioada 1999 — 1 martie 2010 ocupă funcţia de 
protopop al Protopopiatului Timișoara, apoi, după reorganizare, de la 1 martie 2010 și până la 1 iulie 
2020 este protopop al Protopopiatului Timișoara |. 

În învăţământul teologic, între anii 1993-1997, deci imediat după înfiinţarea Facultăţii de Teologie din 
Timişoara, va fi lector asociat pentru disciplinele Arheologie Biblică, Vechiul şi Noul Testament. Între anii 
2004-2005 va fi lector şi la Facultatea de Teologie Didactică din Caransebeș, pentru disciplina Studiul 
Noului Testament, respectiv între anii 2015-2016 din nou lector asociat la Facultatea timişoreană. 

Din scrierile părintelui protopop dr. loan Bude menţionăm numai: Conotații biblice despre „Jerta vie” și 
limbajul imnic-euharistic, Editura Alma-Mater, Cluj-Napoca, 2006, 231 p.; Din istoricul parohiilor ortodoxe 
române timișorene, Editura Învierea, Timişoara, 2007, 275p.; Emanuil Ungurianu. Prinos de cinstire şi 
neuitare, Editura Învierea, Timişoara, 2009, 174p.; Timișoara - „Orașul intern” Restituiri documentare 
bisericești, Editura Artpress, Timişoara, 2010, 298 p.; Repere religioase ortodoxe române timișorene, Editura 
Artpress, Timişoara, 2011, 298 p.; Timișoara — Catedrala mitropolitană, „Perla” Banatului. Schiță de studiu 
monografic (în lb. română, germană, engleză și franceză), Editura Artpress, Timişoara, 2013, 24 p.; Timișoara 
- „Domul” și Piaţa Domului - Piaţa Unirii. Schiță de studiu monografic (în Ib. română, germană, engleză și 
franceză), Editura Artpress, Timişoara, 2013, 24 p.; Timișoara — Un unicat de arhitectură și artă bisericească: 
Biserica cu hramul „Pogorârea Duhului Sfânt din Zona „Dacia” - Timișoara. Schiţă de studiu monografic (în 
Ib. română, germană, engleză și franceză), Editura Artpress, Timişoara, 2013, 28 p.; Protomartirii Noului 
Testament: Sfântul loan Botezătorul şi Sfântul Arhidiacon Ștefan, Editurile Învierea şi Solnes, Timişoara, 

2017, 102p.; Temeiuri biblice 
noutestamentare cu privire 
la oficierea Sfintelor Taine 
și ierurgii bisericești, Vol., 
Botezul,  Editurile Învierea 
și Eurobit, Timişoara, 2017, 
120p. + încă patru volume 
din aceeași serie. Numeroase 
studii şi articole au apărut 
în volume colective și în 
+ publicaţii din ţară și din 
„| străinătate. Printre altele, 
numele  prot. dr. loan 
Bude este menționat în 4 
dicționare și enciclopedii. A 
scris cronici, recomandări și 
recenzii în presă şi diverse 
publicaţii din ţară: în 16 
publicaţii; în străinătate, în 
9 publicaţii din Germania 
(Heidelberg și Munchen) și în 
4 publicaţii din Italia (Veneţia 
şi Mestre). 

Revista eparhială „Învierea” şi revista mitropolitană „Altarul Banatului” sunt mai mult decât îndatorate 
părintelui protopop dr. loan Bude pentru sutele de articole și studii trimise spre publicare de-a lungul 
vremii. 

De-a lungul vremii a fost distins cu numeroase premii, printre care menţionăm distincţia de iconom 
stavrofor şi diploma „Pro Cultura Timisiensis”(10 octombrie 2019), pentru merite deosebite în promovarea 
culturii în judeţul Timiș, din partea Consiliului Judeţean Timiș și a Mitropoliei Banatului. 

Poate unul dintre meritele cele mai importante ale părintelui protopop este construcţia noii biserici 
din Zona Dacia, un veritabil monument de artă bisericească, devenit simbol al orașului de pe Bega. 
Subliniem în continuare un scurt istoric al acestei frumoase realizări: 

a) Obţinerea, din partea Primăriei Timişoara, cu titlu de concesionare fără plată, a unui teren în suprafaţă 
de 1520 mp, situat în parcul din zona „Pieței Dacia” și întabularea lui în Cartea Funciară- Timișoara, sub nr. 
83268/1 1.01.1993, în vederea construirii unei biserici parohiale proprii. Până aici, preoţii şi credincioșii 
parohiei se rugau în Catedrala mitropolitană. Ulterior, terenul a fost extins la 2489 mp (C.F. nr. 422138). 

b) Urmare comenzii nr. 13/18 ianuarie 1993, s-a întocmit de către S.C. IPROTIM S.A. - Timişoara, 
Proiectul general cu nr. 37026/100, pentru noua biserică (s-a realizat sub coordonarea Arhitectului Mihai 
Botescu), iar în baza documentaţiei complete (faza P.A.C.), Primăria Timişoara a eliberat Autorizaţia de 
construcţie cu nr. 450/14.10.1993. 

c) În data de 4 februarie 1994 s-a oficiat sfinţirea locului, de către Mitropolitul Nicolae Corneanu, 
dimpreună cu preoţii parohiei și cu alţi preoți și credincioși. 

d) Piatra de temelie s-a pus în ziua de 28 iunie 1994, iar în seara zile de 5 decembrie 1994, s-a oficiat 
prima slujbă (Vecernia de Sf. Nicolae), în spaţiul liturgic deja amenajat la nivelul | (demisol), în noua 
biserică. Între anii 2005-2008, s-a construit Capela „Învierea Domnului”, pentru parastase, pomenirea 
morţilor şi arderea lumânărilor. Între anii 2013-2014, s-a construit noul Oficiu Parohial, cu 2 birouri şi o 
sală de festivități. 

Acum, câteva realizări frumoase la nivelul bisericii parohiale. La finele fiecărei Liturghii duminicale și 
în sărbători, are loc împărtășirea unui număr de aproximativ 120-140 de prunci (bebeluși și preșcolari), 
în altarul de la nivelul l/demisol, unde Sf. Litughie este urmărită de cca. 200 de persoane, pe cele două 
ecrane cu plasmă. În fiecare an, în lunile septembrie — octombrie - noiembrie, în câte o zi de sâmbătă, 
de la orele 11:00, se organizează oficierea Liturghiilor pastorale, pe anumite categorii de enoriași, astfel: 
sunt invitaţi telefonic, sau în scris, toți părinţii cu pruncii botezați în anul anterior; sunt pomeniţi și 
împărtăşiți toţi pruncii (şi părinţii care vor) la Sf. Liturghie, după care, împreună cu preotul-paroh, la o 

mică agapă se cunosc întreolaltă, îşi împărtășesc experienţele personale, fac schimb de telefoane și de 
adrese, omogenizându-se într-un grup de tineri părinţi, ai căror copii, crescând în preajma Bisericii, vor 
fi viitorii enoriaşi ai acestei parohii. 

La fel, suntinvitaţi şi cei ce s-au cununat în anul anterior, care şi ei, sunt spovediţi, pomeniţi şi împărtăşiți 
la Liturghia lor, după care, într-un cuvânt festiv ţinut de către preotul-paroh, în cadrul unei alte agape, i 
se prezintă importanţa momentului și apoi se organizează un pelerinaj de o zi, la o mănăstire apropiată, 
pentru o mai bună cunoaştere și omogenizare a grupului, ca, promoţie” a cununaților din anul respectiv. 

La Liturghia pastorală pentru decedaţii din anul anterior, sunt invitaţi aparținătorii, iar după încheierea 
Liturghiei se oficiază un parastas comun, seţine un cuvânt de îmbărbătare și mângâiere, apoi se serveşte 
împreună obișnuita gustare agapică. 

Anual (din anul 2004 - prezent) se organizează donări de sânge și consultaţii medicale gratuite pentru 
bolnavi, în biserică (nivel 1). 

În fiecare an, primăvara (de Praznicul Înălţării Domnului) şi toamna (de Înălţarea Sfintei Cruci: 14 
septembrie și de Sf. Apostol Andrei: 30 noiembrie), se organizează în biserică (nivel |l/parter) simpozioane 
naţionale şi internaţionale de creaţie literar-religioasă (sub genericul „Lumină lină” și „Per aspera ed 
astra”), precum și cele sub genericul „Columna - 2000”, dedicate cultului eroilor neamului. 

În cei 26 de ani de funcţionare, în biserica din Zona „Dacia” au avut loc peste 20 de lansări de carte, din 
care opt au fost ale preotului-paroh loan Bude. 

În fine, începând cu anul 2004, în fiecare an, în preajma Crăciunului, în această biserică se desfășoară 
festivalul coral „Cântecele Betleemului”, cu participarea interconfesională a numeroase coruri de copii, 
mixte și bărbătești, de pe întreg cuprinsul judeţului Timiș. 

Pe lângă acest festival, mai susţin concerte şi serbări de Paști și de Crăciun, de 8 martie şi de 1 iunie, 
atât corul mixt al parohiei: „Theophora Dacica Timisiensis”, cât și cel de copii: „Inocenţia”, precum și alte 
corale și formaţiuni de elevi, aparţinând celor trei școli generale şi celor două grădiniţe din proximitatea 
bisericii, cu care parohia a semnat parteneriate de colaborare. 


La împlinirea a patru decenii de slujire a Bisericii lui Hristos, dorim și noi părintelui protopop 
dr. loan Bude să aibă parte de mulți și binecuvântaţi ani și pe mai departe, să continue proiectele 
începute, să ne bucure cu altele noi și să fie sănătos și cu împliniri în toate ce și le doreşte! 


POEZII 
MAMA 
Nimienuteva tulbură FĂRĂ CUVINTE 


Ea te va sprijini mereu 


Cu drag te va încuraja. Când te tulbură vreun frate, 
Te atacă sau te minte 

Când încă mai trăieşte mama Tu răspunde-i de se poate 

Simţi mâna care te-a crescut Fără gesturi sau cuvinte! 

[ți dă o binecuvântare 

Devii copilul de demult. Chiar dacă mândria-ţi cere 
Ca să nu te laşi împuns 

Și chiar dacă ești om matur Tu răspunde-i prin tăcere, 

Tot ești copil până trăieşte Cel mai grăitor răspuns! 

Ea, mama care te-a crescut 

Acum pe- ai tăi copii îi creşte. SORIN DRAGOȘ BUTUCEL 


Preot IOAN VASILE CHEREGI 

CÂT DE FRUMOASĂ 
ERAI, MAMĂ 


Cât de frumoasă erai, mamă 
Când la un nou-născut zâmbeai 
Şi când, hrănindu-mă din tine 
lubirea toată-ți revărsai. 


Mă mângâiai, aveai răbdare 
Și pildă bună îmi erai 
Credinţa ta îmi dă putere 
Căci mai tot timpul te rugai. 


Aveai ţinută-n sărbătoare 
Și la biserică mergeai 
Familia îţi era alături 

Și de nimic nu te plângeai. 


Copiii tăi au ajuns oameni 
Căci tu frumos i-ai educat 
Acum, câmd ai ajuns bătrână 
Cu nepoței te-au bucurat. 


Așa este a noastră mamă, 
Aşa cum multe mame sunt. 
Îţi sărutăm mâna cea dreaptă 
Și te iubim nespus de mult. 


În asfinţitul vieţii tale, 

Noi îl rugăm pe Domnul Sfânt 
S-asculte astă rugăciune: 

„- Mai ţine-o, Doamne, pe pământ!” 


GABRIELA VIOLETA VĂDUVA 


SOARELUI 


Cu inima am cules din Soare 
atâtea frumuseți, atâtea bucurii, 
culori în nuanțele curcubeului, 
a florilor din primăvara verde 

şi vise pe care le aveam mereu 
ca dar din Soare sufletului meu. 


Razele lui coboară în oglinzi: 

pe munte, pe mare, pe case, izvoare, 
păduri şi șesuri, pe verdele ierbii, 
peste noi, dincolo de hotare. 


Apei cristaline îi schimbă irizaţiile, 
căldura lui îmi cuprinde cercul trupului, 
îl învăluie în haina lui galbenă, caldă, 
făcând să dispar în umbra copacului. 


Doresc să nu se audă mărturisirea mea 
De la distanţă-i vorbesc în șoapte, 

cele de admiraţie, uimire, de iubire, 

din cântecul pentru el până-n noapte. 


Dimineaţa adaug galbenului său 
infinitul albastru al cerului făr' de nori, 
Preaslăvesc Soarele şi cercul lui de foc, 
Ce mă fac să-mi odihnesc privirile 

Şi în istoria lumii să-i caut veşniciile... 


Sarele îmi deschide fereastra inimii- 

uşa închisă cu amintirile adunate în ea: 
umbre și lumini ale existenței mele, 

ce țes neobosite toate imaginile vieţii, 
închise în “fructul din zilele tăcerii”, 

până când într-o fascinaţie deplină, Soarele 
împrăştie lumină şi viață peste tot şi toate, 
atunci când numai el, Soarele o poate ... 


Ridic mâinile spre cer și ca o îngemănare 

de umbre și lumini eterne, Soarelui ceresc 
cu rugăciune şi umilă încerc să-i mulţumesc, 
îi întind mâna, îl iubesc şi-l preaslăvesc'! 


MARIA TCACIUC BRĂTEANU 

ADMITEREA LA FACULTATEA DE TEOLOGIE 
ORTODOXĂ DIN TIMIŞOARA 
2020-2021 


ADMITEREA LA 
CICLUL DE LICENŢĂ - TEOLOGIE ORTODOXĂ PASTORALĂ 


Descrierea probei / probelor de examen 

În condiţiile în care, din cauza pandemiei cu noul coronavirus, procesul educaţional din România a fost 
perturbat, pentru anul universitar 2020 / 2021, procesul de admitere la ciclul de licenţă se va face preponderent 
online, iar media generală de admitere se va calcula ţinând cont exclusiv de media finală a examenului de 
bacalaureat. 


Informaţii probe de admitere 
Formula de calcul a mediei de admitere 
Media generală de admitere se va calcula ţinând cont exclusiv de media finală a examenului de bacalaureat. 


Criterii de departajare a candidaţilor cu medii egale: 

Admiterea în ciclul de studii universitare se face strict în ordinea descrescătoare a mediilor de admitere obţinute 
de candidaţi, în funcţie de opţiunile candidaţilor şi în limita numărului de locuri pentru care se organizează 
concursul. Numărul de locuri bugetate nu poate fi depăşit. 

Candidaţii cu medii egale clasaţi pe ultimul loc se departajează conform următoarelor criterii stabilite de 
Consiliul facultăţii: 

* nota obținută la examenul de bacalaureat la disciplina Limba și literatura română; 

« nota obținută la examenul de bacalureat la disciplina Istorie sau Geografie (pentru candidaţii proveniţi de la 
profilul uman), respectiv Matematică sau Fizică (pentru candidaţii proveniţi de la profilul real). 

Listă acte necesare 


=  carteadeidentitate; 

= două fotografii colorcu dimensiune 34 cm („tip buletin/carte de identitate”); 

=  diplomade bacalaureat sau diploma echivalentă/ adeverinţa de absolvire eliberată de liceul absolvit, 
pentru candidaţii care au susținut examenul de bacalaureat în sesiunea iulie-august 2020; 

= certificat de naştere; 

„ adeverinţa medicală eliberată de medicul de familie, nu mai veche de 30 de zile la data încărcării pe 
platformă a documentelor, care să ateste dacă respectivul candidat este apt pentru a se înscrie să parcurgă 
studii universitare și, dacă este cazul, afecțiunile cronice de care suferă candidatul (neuropsihiatrice, de natură 
psiho-patologică, pulmonare, dermato-venerice, handicap (tipul, gradul) etc.). Tulburările specifice de învățare 
(dislexie, disgrafie, discalculie etc.) sau eventuale cerințe educaţionale speciale vor fi atestate printr-un certificat 
de diagnostic; 

=  diplomadelicenţă sau diploma echivalentă cu aceasta, respectiv diploma de absolvire (absolvenţii de 
colegiu), pentru cei care doresc să urmeze o a doua specializare; 

= acte doveditoare pentru candidaţii care solicită scutirea de taxa de înscriere la concursul de admitere; 

= acte doveditoare pentru candidaţii care au obţinut un premiu la faza internaţională sau naţională a 
olimpiadelor şcolare în domeniul Ştiinţe umaniste; 

=  oscrisoaredeintenţie; 

„ certificatul de botez; 

=  orecomandaredela preotul paroh; 

„ binecuvântarea Chiriarhului de care aparţine. 


Perioada de înscriere: 

= iulie 2020, ora 8:00 - 16 iulie 2020, ora 16:00 
Data afişării rezultatelor 

. 17 iulie 2020, ora 12:00 

Perioada confirmării locurilor 

=  18iulie 2020,ora 8:00 — 22 iulie 2020, ora 16 
Data afişării rezultatelor finale 
=  27iulie2020,ora 12:00 


Calendar admitere septembrie 
Perioada de înscriere 

„ 7-13 septembrie 2020 
Data afişării rezultatelor 

=  14septembrie 2020 
Perioada confirmării locurilor 
= 14-16septembrie 2020 
Data afişării rezultatelor finale 
„ 17septembrie 2020 


Înscrierea şi admiterea on line se poate face pe pagina web: 
https://admitere.uvt.ro/listing/teologie-ortodoxa-pastorala/ 


ADMITEREA LA 
CICLUL DE MASTER - RELIGIE, CULTURĂ, SOCIETATE 


Descrierea probei / probelor de examen 

Proba de concurs constă exclusiv în evaluarea dosarului. Aceasta reprezintă acordarea unei note care 
corespunde mediei obţinute de candidat la examenul de licenţă. 

Informaţii probe de admitere 


Învierea 


3) 


Formula de calcul a mediei de admitere 

Evaluarea dosarului 100% 

Criterii de departajare: 

În cazul existenţei mai multor candidaţi care au o medie egală cu cea a candidatului clasat pe ultimul loc 
repartizat la buget se vor lua în considerare: 

= media examenului de licenţă; 

„  medialadisciplina fundamentală a specializării de masterat de-a lungul anilor de studiu la ciclul licenţă. 

Condiţii speciale de admitere pentru elevii cu rezultate la olimpiade și concursuri naționale și internaţionale. 


Listă acte necesare 

„  carteadeidentitate; 

= două fotografii colorcu dimensiune 34 cm („tip buletin/carte de identitate”); 

= diploma de bacalaureat; 

„  diplomadelicenţă sau adeverinţa de licenţă pentru absolvenţii promoţiei 2020 (media anilor de studiu 
şi media licenţei); 

= certificat de naştere; 

= adeverinţa medicală eliberată de medicul de familie, nu mai veche de 30 de zile la data încărcării pe 
platformă a documentelor, care să ateste dacă respectivul candidat este apt pentru a se înscrie să parcurgă 
studii universitare și, dacă este cazul, afecțiunile cronice de care suferă candidatul (neuropsihiatrice, de natură 
psiho-patologică, pulmonare, dermato-venerice, handicap (tipul, gradul) etc.). Tulburările specifice de învățare 
(dislexie, disgrafie, discalculie etc.) sau eventuale cerințe educaţionale speciale vor fi atestate printr-un certificat 
de diagnostic; 

= diploma de master pentru cei care doresc să urmeze o a doua specializare; 

= acte doveditoare pentru candidaţii care solicită scutirea de taxa de înscriere la concursul de admitere; 

L o scrisoare de intenţie; 

„ certificatul de botez; 

=  orecomandaredela preotul paroh; 

„ binecuvântarea Chiriarhului de care aparţine. 


Perioada de înscriere 
+ iulie 2020, ora 8:00 — 16 iulie 2020, ora 16:00 
Data afişării rezultatelor 
. 18 iulie 2020, ora 12:00 
Perioada confirmării locurilor 
. 18 iulie 2020, ora 8:00 — 22 iulie 2020, ora 16:00 
Data afişării rezultatelor finale 
=  23iulie 2020, ora 12:00 


Calendar admitere septembrie 
Perioada de înscriere 

„ 7-15septembrie 2020 
Data afişării rezultatelor 

=  16septembrie 2020 
Perioada confirmării locurilor 
a 16-17septembrie 2020 
Data afişării rezultatelor finale 
=  18septembrie 2020 


Înscrierea şi admiterea on line se poate face pe pagina web: 
https://admitere.uvt.ro/listing/religie-cultura-societate/ 

Arhiepiscopia Timişoarei 
a achiziţionat și donat o 
gospodărie cu dependinţe unei 
mame cu cinci copii, aflată în 
mare dificultate, în localitatea 
Babșa, comuna Belinţ. 

Părintele Mitropolit loan 
este atent la nevoile semenilor 
săi şi aflând de necazul acestei 
mame s-a implicat în ajutorarea 
acesteia, oferindu-i un adăpost 
ei și celor cinci copii. 

Casa a fost cumpărată prin 
stăruința și contribuţia unui 


' grup de credincioşi din eparhia 
noastră, care au fost mişcaţi de 
„ suferinţa prin care trece familia 
Vasilcan. Un ajutor important 
a venit și din partea domnului 


Laza Gheorghe, primarul. spuma 
comunei Belinţ, care a E 
facilitat identificarea Sea: 


unei case potrivite e iii = 


pentru a fi achiziționată. | 
Arhiepiscopia 


* 


Timişoarei, prin sectorul 
social, oferă sprijin 
celor nevoiaşi, celor 
care se confruntă cu 
situații materiale, dar 
şi existenţiale la limită, 
prin găsirea celor mai 
bune soluţii. În acest 
sens,  Înaltpreasfinţitul 
Părinte Mitropolit 
loan, pe lângă ajutorul [ 
material pe care îl oferă, 
poartă în rugăciunile 
Înaltpreasfinţiei Sale pe Fa p 
cei pe care Dumnezeu îi So ZE 
miluieşte, prin grija unor 
creştini cu suflet mare. 

În Duminica Rusaliilor din 
acestan, după cea participat 
la Sfânta Liturghie de la 
catedrala mitropolitană din 
Timişoara, Înaltpreasfinţitul 
Părinte Mitropolit loan a 
poposit în parohia Șag din 
Protopopiatul Timişoara 
„| pentru a binecuvânta 
ţarinile și ogoarele, așa cum 
se obișnuiește în parohii în 
această perioadă. 

Înaltpreasfinţia Sa a fost 
întâmpinat de către preotul 
“ paroh Florin Băran, de către 
Consiliul parohial şi de 
credincioșii parohiei, veniţi 
pentru a se ruga împreună 
! cu Chiriarhul lor. Apoi, toţi 
| cei prezenţi au pornit într- 
s un scurt pelerinaj, de la 

WI. biserică şi până la hotarul 

satului, după o frumoasă 

tradiţie a locului de sute de ani, prin care preotul alături de credincioși cer de la Dumnezeu, ca ogoarele 
să aducă roadă bună în acel an. 

Părintele Mitropolit a 
oficiat slujba de sfințire a apei 
şi a binecuvântat ţarinile, 
rostind rugăciunile speciale 
din Molitfelnic, prin care a 
cerut ca bunul Dumnezeu să 
ocrotească toate culturile și 
roadele de grindină, dăunători, 
inundaţii și vijelii. Au fost 
citite și rugăciunile rânduite 
de Biserică pentru vreme de 
secetă sau neplouare, cerând 
lui Dumnezeu să reverse ploi 
liniștite și aducătoare de roadă 
peste pământul lovit de seceta 
din acest an. 

Evenimentul a fost 
organizat de Parohia Șag, 
Consiliul parohial și implicarea 
Primăriei Comunei $ag. 


Sărbătorirea iei românești la biserica din Birda 

Miercuri, 24 iunie la sărbătoarea Naşterii Sfântului Prooroc loan Botezătorul, a fost cinstită Ziua 
universală a iei. Rugăciunea liturgică a debutat în Ajun cu Slujba Privegherii (Vecernia unită cu Litia și 
Utrenia) şi a continuat cu Sfânta Liturghie în ziua sărbătorii. 

Cuvântul de învățătură a aparţinut părintelui Valentin Bugariu care a pregătit și susținut meditaţia 
„Sânzienele şi ia, două sărbători ale neamului românesc”. Pornind de la cuvintele Evangheliei, vorbitorul 
a expus rolul Sfântului loan Botezătorul din cărţile populare, care debutează cu textul scripturistic de 
la Luca 1, 79: „Luceafărul” -mărturisește Gelu Furdui - propovăduieşte naşterea „Soarelui” lisus Hristos, 
pregătindu-i pe oameni să-L primească cu dragoste și cu bucurie. 

Floarea de sânziene este numită în Banat, floarea Sfântului loan Botezătorul. Din credința populară 
aflăm că ea este socotită tămăduitoare de boli și alungătoare a răului, de aceea ea este așezată la 
poarta și fereastra casei. La momentul potrivit credincioşii pregătiţi s-au împărtășit cu Trupul și Sângele 
Domnului lisus Hristos. 

Sărbătoarea universală a iei a fost realizată prin contribuţia elevei Denisa Scrofan care a expus 12 
costume din colecția personală. 


Susţinere de doctorat la Facultatea de Teologie din Sibiu 

La Facultatea de Teologie Ortodoxă „Sfântul Andrei Șaguna” din Sibiu a avut loc luni, 20 ianuarie, 
susținerea publică a tezei de doctorat, Justinian cel Mare. Aportul său pentru apărarea dreptei credințe”, 
elaborată de pr. Emanuel Gafiţa, sub coordonarea științifică a pr. prof.dr. Nicolae Chifăr, decanul facultăţii 
sibiene. 

Comisia de evaluare a fost prezidată de prodecanul Facultăţii de Teologie din Sibiu, pr. prof. dr. Aurel 
Pavel, şi formată din coordonatorul ştiinţific al lucrării, alături de pr. prof.dr. loan Vasile Leb de la Facultatea 
de Teologie Ortodoxă din Cluj-Napoca, pr. prof. dr. Emanoil Băbuș de la Facultatea de Teologie Ortodoxă 
„Justinian Patriarhul” din București și prof. dr. Paul Brusanowschi de la facultatea sibiană. 

Lucrarea abordează teme din perspectivă istorică, prezentând personalitatea istorică a împăratului 
bizantin Justinian cel Mare şi contextul politic din timpul domniei sale peste Imperiul Bizantin, cât 
şi contextul religios al vremii, în mod special disputele teologice și rolul împăratului în soluţionarea 
acestora. Justinian cel Mare a avut un rol important în apărarea și cristalizarea credinţei ortodoxe. Un 
aspect important s-a referit la influenţa curentelor filosofice din acea epocă în teologia ortodoxă și operele 
marilor teologi contemporani. Este prezentată și activitatea administrativă a împăratului Justinian cel 

5 Mare, precum şi aspecte 
51 din politica internă și 
oii externă a împăratului, 
| a războaiele ofensive şi 

ÎN defensive și relaţiile cu 

55 teritoriile românești. 
îi Sunt prezentate, de 
i asemenea, evenimente 
care au influenţat viața 
Bisericii din timpul 
împăratului, cum ar 
fi Sinodul Ecumenic 
de la Efes din 431 sau 
Sinodul Ecumenic 
de la Calcedon din 
451, mari teologi 
bizantini, precum 
Leonțiu de Bizanţ, 

| scrierile teologice și 
apnee aa iau legislaţia bisericească 
za me a împăratului Justinian 
- cel Mare. 

Comisia a apreciat 
noutatea cercetării şi 
informaţiile de interes 
pentru teologie și pentru misiunea pastorală a Bisericii cuprinse în teza de doctorat. Lucrarea pr. Emanuel 
Gafiţa a primit calificativul „Bine, iar după ceremonia de depunere a jurământului de credinţă, oficiată în 
capela facultăţii sibiene, candidatul a fost declarat doctor în Teologie. 

CLERICI TRECUȚI LA CELE VEŞNICE 


Preotul pensionar CONSTANTIN MICU - catedrala mitropolitană 


Permanenţa Consiliului 
Eparhial anunţă, cu multă 
durere, faptul că în ziua 
de 5 iunie 2020, părintele 
Constantin Micu, preot slujitor 
la catedrala mitropolitană 
din Timişoara, s-a mutat la 
Domnul. 

S-a născut pe 26 noiembrie 
1952 în localitatea Coştei din 
județul Timiș. 

La 11 septembrie 1975 este 
hirotonit diacon. În această 
perioadă urmează și cursurile 
Institutului Teologic de grad 
universitar din Sibiu, unde 
îşi ia licența cu calificativul 
foarte bine în anul 1976. 
După unsprezece ani este 
hirotonit preot în ziua de 4 
mai 1986 pe seama catedralei 
mitropolitane din Timişoara. 

În timpul slujirii preoțești 
a îndeplinit mai multe funcţii. 
Astfel, între anii 1990-1992 
a fost consilier economic al 
Arhiepiscopiei Timisoarei, iar 
între anii 2002-2006 a fost ales 
ca secretar al Consistoriului 
eparhial. 

În toată perioada slujirii sale 
preoțești s-a remarcat ca un 
bun slujitor al altarului, pe care Dumnezeu l-a înzestrat cu o voce deosebită, un duhovnic iscusit și un ales 
chivernisitor al Tainelor lui Hristos Domnul. 

Trupul neînsuflețit al părintelui adormit a fost depus în cripta ierarhilor de sub altarul catedralei 
mitropolitane, unde toţi și-au putut lua un ultim rămas bun. 

Slujba înmormântării părintelui Constantin Micu a avut loc luni, 8 iunie, la catedrala mitropolitană, 
după terminarea Sfintei Liturghii, în prezenţa Înaltpreasfinţitului Părinte Mitropolit loan. De la ora 14 a fost 
înmormântat în cimitirul din Calea Lipovei. 

Bunul Dumnezeu să îi facă parte de odihnă împreună cu toţi sfinţii Săi! Pomenirea lui să fie din neam 
în neam! 

In memoriam... 


Părintele Constantin Micu s-a săvârşit din viaţă... 

Sigur, nu este o ficțiune. Chiar s-a înveșnicit! 

Am fost colegi la Seminarul Teologic din Caransebeș. 

Prin principialitate, s-a remarcat încă de atunci. Și ca un viitor cleric de nădejde al Bisericii bănățene. 

Cert! Nu a dezis intuiţiile colegilor! 

A avut un parcurs eclesial sobru și fructuos. 

Ne-am reîntâlnit după 1990. Era același om: sociabil, generos, credincios și deosebit de atașat la 
programele deschise ale vieţii bisericeşti. 

A fost numit în demnități eclesiale importante. 

Fidel principiilor sale autentic creştine le-a acceptat cum, de altfel, le-a şi refuzat, mai târziu, cu maximă 
eleganţă şi delicată onestitate. 

Am slujit împreună, mulţi ani la altarul Catedralei Mitropolitane din Timişoara. A fost, mai mereu, o 
„prezență-absenţă“ - nu a sugerat ceva nefiresc în oficiul liturgic, deși s-au strecurat și unele carenţe în 
celebrarea clericală... 

Neobservat de fraţii coliturghisitori, cu maximă discreţie, bun simţ şi smerenie nedisimulată, a menţinut 
tradiția canonică a ritualului sacru dincolo de orice tendință spectaculară, agiornamistă. Indiscutabil, a 
fost un „pedagog“ sacerdotal, pe care, din nefericire, Biserica l-a pierdut... 

Dincolo de lamentări, important este ca, în cel mai scurt timp, prin rugăciuni stăruitoare, „Catedrei 
Episcopale“ să-i fie dăruit, prin binecuvântarea lui Dumnezeu, o altă voce și un alt model de slujitor 
harismatic... 

Doamne, aşează-l pe părintele Constantin în veșnicia Ta, alături de slujitorii Raiului! (Pr. conf. univ. dr. 
NICOLAE MORAR). 


Preotul GEORGE MĂSTĂCĂNEAN - parohia Brăneşti 


Preotul George Măstăcănean s-a născut în anul 1955 în 
localitatea Jupânești, din părinţii Ștefan și Talida. Și-a petrecut 
anii copilăriei în satul natal, unde a urmat școala primară iar 
gimnaziul în Brănești. 

Din anul 1973 urmează cursurile Seminarului teologic din 
Caransebeş, până în anul 1978. În acelaşi an se căsătoreşte cu 
Mariana Victoria Vinca, educatoare la școala din Brăneşti. Tot 
în 1978, la data de 11 octombrie este hirotonit preot pentru 
parohia Brăneşti cu filia Jupânești, din protopopiatul Făget, 
unde slujește timp de 42 de ani, până la deces. Familia sa a 
fost binecuvântată cu nașterea celor doi copii: Larisa Patricia 
- educatoare și fiul Eduard Grigore - student în anul IV la Ş 
Facultatea de Teologie Pastorală din Timişoara. 

Ca preot s-a străduit să-și îndeplinească misiunea de 
slujitor al altarului prin oficierea serviciilor divine cu multă 
evlavie şi corectitudine. În timpul activităţii sale, împreună cu 
bunii săi credincioși, a ridicat două noi biserici, în Brăneşti — | 
sfinţită în 1985 şi în filia Jupâneşti — sfinţită în anul 2000. Aceste Pi 
lucrări au fost binecuvântate de IPS Nicolae, fostul Mitropolit 3 
al Banatului, care a apreciat activitatea depusă acordându-i 
distincţiile de iconom, în 1985 şi iconom stavrofor în 2000. 

În seara zilei de 8 iunie 2020, la slujba de priveghere și 
pomenire a preotului, a fost prezent Înaltpreasfinţitul Părinte 
loan, Mitropolitul Banatului care, prin rugăciune şi cuvântul 
rostit la căpătâiul preotului, a adus balsam de mângâiere atât 
familiei cât şi credincioşilor prezenţi în număr mare. 

Slujba de înmormântare a avut loc în data de 9 iunie 2020 și a fost oficiată de un sobor de 22 de preoți, 
printre care a fost și părintele Covan, care a însoţit delegaţia Facultăţii de Teologie din Timișoara, rostind 
un cuvânt de învățătură și de apreciere a activității preotului George Măstăcănean, iar protopopul a rostit 
necrologul. Preotul a fost înmormântat în curtea bisericii cu multă evlavie. 

Pe ultimul drum a fost însoțit de foarte mulţi credincioşi, de familie, rude și oficialitățile locale ale 
orașului Făget. 


Preotul pensionar VASILE STOIAN 


Adormitul în Domnul, preotul Vasile Stoian s-a născut în localitatea Răchita, Raionul Făget, în data de 29 
septembrie 1941, din părinţii Nicolae și Ileana. 

A urmat școala elementară în localitatea natală până în anul 1956, când a urmat mai multe cursuri 
de specializare angajându-se la CFR Raionul Făget. Printre cursurile urmate se numără și școala de şoferi 
profesioniști, după absolvirea acesteia angajându-se ca șofer în cadrul mai multor instituţii de la acea 
vreme. 

Îm anul 1963 a cunoscut-o pe Lazăr Doina, care i-a devenit soţie, căsătorie binecuvântată de Dumnezeu 
cu venirea pe lume a primului copil, Constantin Dănuţ la data de 20 mai 1965. Peste trei ani, la data de 30 
mai 1968, se naște cel de-al doilea copil al familiei Stoian, Daniela Ileana. 

În ciuda greutăților vieţii, iubirea față de Hristos îşi pune amprenta asupra tânărului Vasile care, sub 
îndrumarea preotului loan Medelean din Răchita, urmează cursurile Seminarului teologic special de 
la Curtea de Argeş, pe care le-a absolvit în anul 1971. În același an este numit preot pe seama parohiei 
Mâtnicu Mic cu filia Drăgșinești. 

În noua misiune de preot încredinţată depune o rodnică activitate pastoral-misionară şi administrativ- 
gospodărească prin întreţinerea și înfrumusețarea lăcașului de cult din Mâtnicu Mic și prin construirea din 
temelie a bisericii din Drăgşineşti. 

După 18anideslujirela parohia Mâtnicu Mic, în anul 1989,setransferă la parohia Oloșag din protopopiatul 
Lugoj, unde în slujeşte pe Dumnezeu până la vârsta pensionării, în anul 2006. Pentru rodnica sa activitate 
depusă în timpul celor 35 : 
de ani de slujire preoțească, 
îi este conferită distincția 
de iconom, din partea 
vrednicului de pomenire, | 
Părintele Mitropolit Nicolae 
Corneanu. P 

Cu dragostea pentru 
Hristos pe care L-a slujit cu 
multă dragoste, la data de 
3 iunie a.c,, își încredințează 
sufletul în mâinile Domnului. | 

Trupul neînsuflețit al 
preotului Vasile Stoian a 
fost depus în biserica „Sf. 
Împărați Constantin şi Elena” 
din cimitirul ortodox de pe 
strada Făgetului, slujba de 
prohodire fiind oficiată în Ș 
data de 5 iunie a.c. de către 
un sobor de preoți în frunte 
cu părintele loan Cerbu, 
protopopul Lugojului și 
părintele Bujor  Păcurar, 
protopopul Făgetului. 

Veşnica lui pomenire din 
neam în neam! 

A primit pe preotul Adrian Chermeleu de la parohia Timișoara Dacia, din protopopiatul Timișoara |; 
A primit pe doamna prof. Adela Panait, directorul Liceului Teologic Ortodox "Sf. Antim Ivireanul”, din 
Timişoara. 


A primit pe preotul paroh Aurel Văcărescu, de la parohia Gottlob, din protopopiatul Sânnicolau Mare; 

A primit pe preotul paroh Cosmin Chiroiu, de la parohia losifalău, din protopopiatul Lugoj; 

A primit pe domnul Dănuţ Groza, primarul localităţii Sânnicolau Mare; 

A primit pe preotul paroh Adrian Avram, de la parohia Sâlha, din protopopiatul Lugoj; 

A primit pe preotul paroh Daniel Poganu, de la parohia Bobda, din protopopiatul Timișoara |; 

A primit pe domnul Florin Șerban, din Timişoara; 

A primit pe preotul paroh Voinea ljeconi, de la parohia Timişoara Zona Soarelui — Sud, dimpreună cu 
preotul pensionar Constantin Pavel, de la aceeași parohie, din protopopiatul Timișoara |; 

A primit pe preotul Cristian Păiş, protopopul Oficiului protopopesc Timişoara II. 


A primit pe domnul Dan Radosav, directorul Muzeului Satului Bănățean; 

A primit pe preotul paroh Aurel Filip, de la parohia Timișoara Pădurea Verde, dimpreună cu preotul 
coslujitor Alin Scridon, din protopopiatul Timişoara ||; 

A primit pe preotul Petru Berbentea, din Episcopia Caransebeșului; 

A primit pe preotul Marius Podereu, protopopul Oficiului protopopesc Sânnicolau Mare; 

A primit pe preotul Călin Ciobanu, de la parohia Sânnicolau Mare; 

A primit pe preotul paroh loan Mezinca, de la parohia Timişoara Zona Steaua, din protopopiatul 
Timişoara |; 

A primit pe domnul col. Sorin Homeag, directorul Spitalului Militar Clinic de Urgenţă "Dr. Victor 
Popescu”, din Timișoara. 


5 iunie 
A primit pe doamna Mihaela Mihai din Timişoara; 
A primit pe preotul paroh Marius Șonea, de la parohia Giroc, din protopopiatul Timișoara |. 


7 iunie 
A oficiat Sfânta Liturghie, urmată de slujba Vecerniei la catedrala mitropolitană. 


8 iunie 
A participat la procesiunea organizată de parohia Șag, din protopopiatul Timișoara |, la holdele din 
hotarul satului, unde a rostit rugăciuni de binecuvântare și de slobozire a ploii celei aducătoare de roade. 


9 iunie 
A primit pe preotul paroh Florin Băran, de la parohia Şag, din protopopiatul Timișoara |. 


11 iunie 

A primit pe preotul paroh Cristian Preian, de la parohia Uihei, din protopopiatul Sânnicolau Mare; 

A primit pe stavrofora Filoteia Nistor, stareţa mănăstirii cu hramul "Acoperământul Maicii Domnului” 
- Luncanii de Sus, din protopopiatul Făget. 


12 iunie 

A primit pe preotul misionar Andrei Bărcaș, de la Spitalul Orășenesc Beiuș, dimpreună cu preotul Raul 
Pantea, de la parohia Hinchiriş, din Episcopia Oradiei; 

A primit pe preotul paroh Cristian Popovici, de la parohia ucraineană cu hramul "Adormirea Maicii 
Domnului”, din Timişoara. 


15 iunie 

A primit pe preotul Marius Podereu, protopopul Oficiului protopopesc Sânnicolau Mare, dimpreună 
cu preotul paroh loan Andoni, de la parohia Comloșu Mic, 

A primit pe preotul loan Bude, protopopul oficiului protopopesc Timișoara |. 


17 iunie 

A primit pe preotul paroh lonuţ Vîntu, de la parohia lanova, din protopopiatul Timişoara II, dimpreună 
reprezentanţi ai Consiliului parohial, respectiv părintele protopop Cristian Păiș; 

A primit pe preotul paroh Valer Cioica, de la parohia Periam, din protopopiatul Sânnicolau Mare; 

A primit pe doamna locotenent colonel medic dr. Mihaela Nicolin, directorul medical al Spitalului 
Clinic Militar de Urgenţă "Dr. Victor Popescu”, din Timişoara. 


18 iunie 

A primit pe domnul prof. univ. dr. ing. Sorin Mușuroi, decanul Facultăţii de Electrotehnică și 
Electroenergetică din cadrul Universităţii Politehnica, din Timişoara; 

A primit pe diaconul Marius Rumega, de la parohia Timișoara losefin, din protopopiatul Timișoara |; 

A primit pe protosinghelul Matei Buliga, starețul mănăstirii cu hramul "Sfânta Cuvioasă Paraschieva”, 
din Dobrești, protopopiatul Lugoj. 


23 iunie 


A primit pe preotul militar Radu Bogdan, de la Garnizoana 18 Infanterie Cercetare, Supraveghere 
Timișoara, dimpreună cu domnul maior Sorin Staicu, comandantul comenduirii Garnizoanei; 

A primit pe domnul 
Vlad Garboni, din 
Timişoara. 


25 iunie 
A primit pe domnul 
Virgil Moraru, de la lași; 
__ A primit pe preotul 
paroh Eugen Jurca, de 


za la parohia  Unip, din 


protopopiatul Timișoara 


A primit pe domnul 
” Călin Dobra, preşedintele 


TI Consiliului Judeţean 


Timiș. 


26 iunie 

A primit pe 
preotul paroh Călin 
Beniamin Lazăr, de la 
parohia Pietroasa, din 
î“ protopopiatul Făget, 
— dimpreună cu preotul 

paroh loan Lazăr, de la 

parohia Bunea Mare, din cadrul aceluiaşi protopopiat; 

A primit pe preotul paroh Gheorghe Florea, de la parohia Ghilad, din protopopiatul Deta; 

A primit pe preotul Vasile Alin Stepan, de la parohia Tîrgovişte, din protopopiatul Lugoj; 

A primit pe preotul paroh Timotei Sbera, de la parohia Timișoara Ronaţ, din protopopiatul Timișoara 
|, dimpreună cu preotul coslujitor Marius Mircia; 

A primit pe doamna Mădălina Andraș-Sauca, reprezentantul teritorial al Agenţiei Domeniului Statului, 
din cadrul Consiliului Judeţean Timiș; 

A primit pe doamna Liliana Oneţ, prefectul județului Timiş; 

A participat la manifestările prilejuite de "Ziua Drapelului”, desfășurate în fața Palatului Administrativ 
din Timişoara, alături de oficialități locale și judeţene. 


28 iunie 
A oficiat Sfânta Liturghie la parohia Timişoara Viile Fabric, unde a rostit cuvântul de învățătură. 


30 iunie 

A primit pe tinerii Drinovan lonuţ-Daniel, respectiv Breazova Alexandra Emilia din Timişoara; 

A primit pe preotul paroh Constantin Timariu, de la parohia Recaș |, din protopopiatul Timişoara ||; 

A primit pe domnul loan Degău, directorul Băncii Centrale Corporatiste Creditcoop - agenţia Oradea, 
dimpreună cu domnul prof. loan Laza, director și editorialist la cotidianul Crișana, respectiv domnul 
prof. Vasile Todincă, cercetător ştiinţific în cadrul Muzeului Țării Crișului; 

A primit pe absolventul de Teologie Pastorală, Ghera Darius, din Timişoara; 

A primit pe absolventul de Teologie Pastorală, Ovidiu Balint, din Timişoara. 


A consemnat preot MARIUS SFERCOCI 
Inspector eparhial 

